sagorsarker/bangla-wikipedia huggingface dataset:
ব্রোঞ্জ যুগ

ব্রোঞ্জ যুগ হল মানব সভ্যতার প্রাক ঐতিহাসিক কালের তিনটি প্রধান পুরাতাত্ত্বিক ভাগের (প্রস্তর যুগ, ব্রোঞ্জ যুগ ও লৌহ যুগ) দ্বিতীয় ভাগ। এই সময়কালে আধুনিক মানব ব্রোঞ্জ ধাতু ও চিহ্ন লিপির ব্যবহার করতে শিখেছিল। প্রাথমিক অবস্থার নগর সভ্যতা এই সময়ের অন্যতম বৈশিষ্ট্য।
ব্রোঞ্জ যুগে তামার আকরিক থেকে তামা আহরণ করে একে টিন, আর্সেনিক বা অন্য ধাতুর সাথে মিশিয়ে মিশ্র ধাতু যেমন ব্রোঞ্জ তৈরি করা হয়েছিল। ব্রোঞ্জের উৎপাদন করা স্থান ও অন্য স্থানের মধ্যে ধাতুগুলির আদান-প্রদান করা চলেছিল। তামা-টিনের আকরিক সহজে পাওয়া যেত না এবং খ্রীষ্টপূর্ব ৩য় সহস্রাব্দে আমদানি না হাওয়ায় পশ্চিম এশিয়াতে এই আকরিকসমূহ ছিল না। তখনকার বিশ্বের প্রায় সকল স্থানে নব্য প্রস্তর যুগের পরে ব্রোঞ্জ যুগের আরম্ভ হওয়ার বিপরীতে কোনো কোনো অঞ্চলে তাম্র যুগ সেই স্থান নিয়েছিল। কিছু স্থানে, নব্য প্রস্তর যুগের পর লৌহ যুগের সূত্রপাত ঘটেছিল।
ব্রোঞ্জ যুগের গোটা সময়কালের বৈশিষ্ট্য হচ্ছে, বিশ্বের বিভিন্ন অঞ্চলে ব্রোঞ্জের ব্যবহার। অবশ্য সকল স্থানে ধাতুগুলির ব্যবহার ও প্রযুক্তির সূচনা এক সময়ে হয়নি। সেই সময়ে ধাতুর বহুল ব্যবহারের সঙ্গে বাণিজ্যও ধীরে ধীরে প্রসার লাভ করেছিল।
স্পোর্টিং ক্লাব দ্য গোয়া

স্পোর্টিং ক্লাব দ্য গোয়া ভারতের গোয়ায় অবস্থিত একটি ফুটবল ক্লাব। এটি ১৯৯৯ সালে স্থাপিত হয়। স্পোর্টিং ২০০৩-০৮ মরশুমে প্রথমবারের জন্য ভারতের জাতীয় ফুটবল লিগে অংশ নেয়। ২০০৭-০৮ সালের আই-লিগে এই ক্লাব সপ্তম স্থান অধিকার করে।
পর্তুগিজ ক্লাব স্পোর্টিং সিপির আদলে গড়ে ওঠা এই ক্লাবের পূর্বনাম ছিল সিদেদ দি গোয়া। পিটার ভাজ ও এডগার আফোনসো এর মালিক। ১৯৯৯-এ স্পোর্টিং ক্লাব দ্য গোয়া নামকরণ করা হয়।
এয়ার ইন্ডিয়া ফুটবল ক্লাব

এয়ার ইন্ডিয়া ফুটবল ক্লাব (; সাধারণত এয়ার ইন্ডিয়া এফসি এবং সংক্ষেপে এয়ার ইন্ডিয়া নামে পরিচিত) হচ্ছে মুম্বই ভিত্তিক একটি ভারতীয় পেশাদার ফুটবল ক্লাব। এই ক্লাবটি বর্তমানে ভারতের " প্রদান করা হয়নি" স্তরের ফুটবল লিগ এমএফএ এলিট কর্পোরেট লিগে প্রতিযোগিতা করে। এই ক্লাবটি ১৯৫২ সালে প্রতিষ্ঠিত হয়েছে। ৫,০০০ ধারণক্ষমতাবিশিষ্ট কুপারেজ গ্রাউন্ডে "দ্য পাইলটস" নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ভারতীয় সাবেক ফুটবল খেলোয়াড় গডফ্রে পেরেইরা এবং মালিকানার দায়িত্বে রয়েছে এয়ার ইন্ডিয়া লিমিটেড। এয়ার ইন্ডিয়া হচ্ছে এমএফএ এলিট কর্পোরেট লিগের বর্তমান চ্যাম্পিয়ন, যারা ২০২২–২৩ মৌসুমে ক্লাবের ইতিহাসে ৯ম বারের মতো শিরোপা জয়লাভ করেছিল।
ঘরোয়া ফুটবলে, এয়ার ইন্ডিয়া এপর্যন্ত ৩০টি শিরোপা জয়লাভ করেছে; যার মধ্যে নয়টি এমএফএ এলিট কর্পোরেট লিগ, একটি ভারত জাতীয় ফুটবল লিগ এবং একটি ডুরান্ড কাপ শিরোপা রয়েছে। খালিদ জামিল, স্টিভেন ডিয়াস, গোর্কা গুয়ারোশেনা মেনার্কেস, নিরমল ছেত্রী এবং মুজতবা ফাইজের মতো খেলোয়াড়গণ এয়ার ইন্ডিয়ার জার্সি গায়ে মাঠ কাঁপিয়েছেন।
চিরাগ ইউনাইটেড ক্লাব কেরালা

চিরাগ ইউনাইটেড ক্লাব কেরালা (আগে পরিচিত ছিল ভিভা কেরালা ফুটবল ক্লাব নামে) ভারতের কোচিতে অবস্থিত একটি ভারতীয় ফুটবল ক্লাব। ২০০৪ সালে এই ক্লাবটি স্থাপিত হয়। ২০০৭-০৮ মরশুমের আই-লিগে ভিভা কেরালা নবম স্থান অধিকার করে, যার ফলে এই ক্লাবটি আই-লিগ দ্বিতীয় ডিভিশনে নেমে যায়। ২০০৮-০৯ মরশুমে ভিভা কেরালা আই-লিগ দ্বিতীয় ডিভিশন এবং কেরালা রাজ্য লিগে খেলবে। ক্লাবটি ২০১২ সালে বিলুপ্ত হয়ে যায়।
ছদ্মবেশী (বাংলা চলচ্চিত্র)

ছদ্মবেশী অগ্রদূত পরিচালিত ১৯৭১ সালের বাংলা ভাষার ভারতীয় হাস্যরসাত্মক চলচ্চিত্র। এই ছবিতে মুখ্য ভূমিকায় অভিনয় করেছিলেন উত্তম কুমার এবং মাধবী মুখোপাধ্যায়।
পাণ্ড্য রাজবংশ

পাণ্ড্য রাজবংশ দক্ষিণ ভারতে দ্বাদশ শতকে গড়ে উঠা তিনটি তামিল গোত্রের একটি; বাকি দুটি ছিল চোল ও চের রাজবংশ। তিন তিন রাজবংশের শাসকদের "তামিল দেশের মু-ভেন্তার" বলে অভিহিত করা হত। পাণ্ড্যরা বর্তমান দক্ষিণ ভারতের বৃহত্তর অংশ ও শ্রীলঙ্কা শাসন করত। পাণ্ড্য রাজবংশের রাজধানী ছিল মাদুরাই।
ভারতবর্ষে ইসলামি সাম্রাজ্য

'অষ্টম শতাব্দীতে মুহাম্মদ বিন কাশিমের মাধ্যমে ইসলামের ভারত বিজয় পর ভারতে ইসলামি সাম্রাজ্য শুরু হয়। ইসলামি সভ্যতা ভারতীয় উপমহাদেশের বেলুচিস্তান(পূর্বে মুলতান) এবং সিন্ধু অঞ্চলে উপস্থিত হয়। ইসলামি সভ্যতা আসার পর দশম থেকে পঞ্চদশ শতাব্দী পর্যন্ত দিল্লী সুলতান ও মুঘল সাম্রাজ্য উত্তর ভারতে শাসন করে।
ট্রয়

ট্রয় () একটি কিংবদন্তির শহর যাকে কেন্দ্র করে বিখ্যাত ট্রয়ের যুদ্ধ সংঘটিত হয়েছিল। এই শহর এবং সংশ্লিষ্ট যুদ্ধের বর্ণনা প্রাচীন গ্রিসের অনেক মহাকাব্যেই দেখা যায়। বিশেষত ইলিয়াড-এর নাম করা যেতে পারে। হোমার রচিত অমর দুই মহাকাব্যের একটি এই ইলিয়াড। ট্রয়ের নাগরিক এবং সংস্কৃতি বোঝাতে "ট্রোজান" শব্দটি ব্যবহৃত হয়।
বর্তমানে ট্রয় একটি প্রত্নতাত্ত্বিক নিদর্শনের নাম। হোমারের ইলিয়াডে যে ট্রয়ের উল্লেখ রয়েছে সেটিকেই এখন ট্রয় নামে আখ্যায়িত করা হয়। এর অবস্থান আনাতোলিয়া অঞ্চলের হিসারলিক নামক স্থানে। ট্রয়ের তুর্কী নাম ত্রুভা। অর্থাৎ, আধুনিক হিসারলিক-ই সেই প্রাচীন ট্রয় নগরী। এর ভৌগোলিক অবস্থান তুরস্কের উত্তর-পশ্চিমাঞ্চলের কানাক্কাল প্রদেশের সমুদ্র সৈকতের নিকটে এবং আইডা পর্বতের নিচে দার্দানেলিসের দক্ষিণ পশ্চিমে।
রোমান সম্রাট অগাস্টাসের রাজত্বকালে প্রাচীন ট্রয় নগরীর ধ্বংসস্তুপের উপর "ইলিয়াম" নামে নতুন একটি শহর নির্মিত হয়। কনস্টান্টিনোপল প্রতিষ্ঠিত হওয়ার পূর্ব পর্যন্ত ইলিয়াম বিকশিত হয়েছে, কিন্তু বাইজান্টাইন রাজত্বের সময় ধীরে ধীরে এর পতন হতে থাকে।
১৮৬৫ সালে ফ্রানক কার্লভার্ট ইংরেজ প্রত্নতত্ত্ববিদ সরবপ্রথম ট্রয় নগরীর সন্ধান পান।তিনি হিসার্লিকে এক কৃষকের কাছ থেকে এক খন্ড জমি কিনে খনন কাজ শুরু করেন। কিন্তু তা সমাপ্ত করতে পারেন নি।
১৮৭০ সালে জার্মান প্রত্নতত্ত্ববিদ হাইনরিশ শ্লিমান এই এলাকায় খনন কাজ শুরু করেন। এই খনন চলতে থাকায় এক সময় প্রমাণিত হয় যে, এখানে একের পর এক বেশ কয়েকটি শহর নির্মিত হয়েছিল। সম্ভবত এই শহরগুলোরই একটি হোমারের ট্রয় (ট্রয় ৭)। অবশ্য এ নিয়ে সন্দেহ আছে। কিন্তু এটা প্রায় নিশ্চিতভাবে প্রমাণিত হয়েছে যে, হিত্তীয় রচনায় উল্লেখিত উইলুসা শহরটি এখানেই অবস্থিত ছিল। অনেকে মনে করেন "ইলিয়ন" এই উইলুসা নামেরই গ্রিক সংস্করণ।
১৯৯৮ সালে ট্রয় নামক এই প্রত্নতাত্ত্বিক নির্দশন ইউনেস্কোর বিশ্ব ঐতিহ্যবাহী স্থানের তালিকায় যুক্ত হয়।
মোহসেন মাখ্মলবফ

মোহসেন মাখ্মলবফ () (জন্ম: ২৯শে মে, ১৯৫৭) প্রভাবশালী ও বিতর্কিত ইরানি চলচ্চিত্র পরিচালক, সম্পাদক, লেখক ও প্রযোজক। তিনি বর্তমানে এশিয়ান ফিল্ম একাডেমির সভাপতির দায়িত্ব পালন করছেন।
গত ১০ বছরে তার ছবিগুলো বিভিন্ন আন্তর্জাতিক চলচ্চিত্র উৎসবে বহু বার প্রদর্শিত হয়েছে। ২০০২ সালের মধ্যে তিনি ২৬টি আন্তর্জাতিক পুরস্কার অর্জন করেন। ইরানীয় চলচ্চিত্রের নবকল্লোল আন্দোলনের অন্যতম ব্যক্তিত্ব। তার ২০০১-এর চলচ্চিত্র কান্দাহারকে টাইম ম্যাগাজিন সর্বকালের সেরা ১০০ চলচ্চিত্রের তালিকায় স্থান দিয়েছে।
তিনি "মাখ্মলবফ ফিল্ম হাউজ" প্রতিষ্ঠা করেছেন যেখানে চলচ্চিত্র শিক্ষা কার্যক্রম পরিচালিত হয়। এই প্রতিষ্ঠানে শিক্ষা গ্রহণের মাধ্যমেই তার দুই মেয়ে সামিরা মাখ্মলবফ ও হানা মাখ্মলবফ চলচ্চিত্র জগতে ইতোমধ্যে বেশ প্রতিষ্ঠা লাভ করেছে।
অম্বুবাচী

অম্বুবাচী হিন্দুধর্মের বাৎসরিক উৎসব। লোকবিশ্বাস অনুসারে ,আষাঢ় মাসের ৭ তারিখে মৃগশিরা নক্ষত্রের তিনটি পদ শেষ হলে পৃথিবী বা ধরিত্রী মা রজঃস্বলা হন। এই সময়টিতে অম্বুবাচী পালন করা হয়।
বাংলা প্রবাদে রয়েছে, ‘কিসের বার কিসের তিথি, আষাঢ়ের সাত তারিখ অম্বুবাচী।’ এদিন থেকেই হয় অম্বুবাচী শুরু। জ্যোতিষ শাস্ত্রে বলা হয়েছে, সূর্য যে বারের যে সময়ে মিথুন রাশিতে গমন করেন, তার পরবর্তী সেই বারের সেই কালে অম্বুবাচী হয়। অর্থাৎ, পৃথিবী এই সময়ে ঋতুমতী হন।
অম্বুবাচীর তিন দিন পর্যন্ত কোনো ধরনের মাঙ্গলিক কাজ করা যায়না। চতুর্থ দিন থেকে মাঙ্গলিক কাজে কোনো বাঁধা থাকেনা। অম্বুবাচীর সময় হাল ধরা, গৃহ প্রবেশ, বিবাহ ইত্যাদি শুভ কাজ করা নিষিদ্ধ থাকে ও এই সময়ে মঠ-মন্দিরের প্রবেশদ্বার বন্ধ থাকে।
৭ থেকে ১১ আষাঢ় (নিরয়ণ পঞ্জিকা মতে) চার দিন গ্রাম বাংলার মহিলারা এই অনুষ্ঠান পালন করেন। চাষ বাসের কাজ এই সময় বন্ধ থাকে। এই অনুষ্ঠান উপলক্ষ্যে পিঠা-পায়েস বানানোর রীতি আছে। এই অনুষ্ঠানে বিধবা মহিলারা তিন দিন ধরে ব্রত রাখে। অম্বুবাচীর আগের দিন রান্না করা খাবার তারা তিন দিন ধরে খান। কারণ মনে করা হয়, এই তিন দিন ধরিত্রী অপবিত্র থাকে।ঐ তিন দিন তারা কোন গরম খাবার খান না।
এই তিন দিন কামরুপ কামাখ্যায় পূজা হয়। সমস্ত দেবী মন্দির বন্ধ থাকে। কামরুপ কামাখ্যা মন্দিরের গর্ভ গৃহ থেকে লাল রং এর তরল (ভক্তরা বলে থাকেন,মা কামাখ্যা এর রজস্রাবের রক্ত) বের হয়।
আসমের কামাখ্যা মন্দিরে এই উপলক্ষ্যে দেবীর ঋতুকাল সমাগত মনে করে উৎসব পালন করা হয়। সূর্যের দক্ষিণায়নের দিন থেকে তিন দিন অর্থাৎ আষাঢ়ের ৭ তারিখ থেকে ১০ দিনের মধ্যে এই পার্বণের পালন কাল।
ওড়িশায় এই পার্বণকে সরাসরি ‘রজ উৎসব’ বলে বর্ণনা করা হয়েছে।
ঈমান

ঈমান ( 'ঈমান', শাব্দিক অর্থ প্রচলিতমতে বিশ্বাস, মতান্তরে স্বীকৃতি) শব্দের আভিধানিক অর্থ স্বীকার করা, স্বীকৃতি দেওয়া, অনুগত হওয়া মতান্তরে দৃঢ় বিশ্বাস করা। এটি কুফর বা অস্বীকার করা বা অবাধ্যতার বিপরীত। ইসলাম ধর্মে ঈমানের অর্থ অত্যন্ত ব্যাপক।
আহলে সুন্নাহ ওয়াল-জামাআহ অনুসারে ঈমান হলো: 
এবং তাদের উক্তি থেকে:
আলেমগণ আকিদা ও ঈমানের পার্থক্য করে বলেন যে, আকিদা বলতে ধর্মবিশ্বাসের সকল মত, পথ, প্রচলন, বৈচিত্র্য ও বর্ণালীকে বোঝায় আর ঈমান শুধুমাত্র দেওয়া বিশুদ্ধ ইসলামী ধর্মবিশ্বাসকে বোঝাতে ব্যবহৃত হয়। এছাড়া আরবি ভাষায় আভিধানিকভাবে আকিদা শব্দটির অর্থ বিশ্বাস, এবং ঈমান শব্দটির আভিধানিক অর্থ হলো স্বীকৃতি দেওয়া (তাওয়াক্কুল শব্দটিরও একটি অর্থ হলো স্বীকৃতি দেওয়া), স্বীকার করা বা মেনে নেওয়া। অর্থাৎ কোন বিষয়ে বিশ্বাসের প্রকৃতি বা ধরনের নাম হলো আকিদা, আর কোন আকিদা বা বিশ্বাসকে স্বীকৃতি দেওয়া বা মেনে নেওয়ার নাম হলো তার উপর ঈমান আনা। এছাড়া ঈমান
অর্থ হলো স্বীকৃতি দেওয়া, যার তিনটি ধাপ, প্রথম ধাপটি হলো অন্তরে বিশ্বাসের মাধ্যমে স্বীকৃতি প্রদান, দ্বিতীয় ধাপটি হলো মুখ দ্বারা অর্থাৎ প্রকাশ্যে বলে ঘোষণার মাধ্যমে স্বীকৃতি প্রদান, আর তৃতীয় ধাপটি হলো কাজের মাধ্যমে বা কাজে পরিণত করার মাধ্যমে স্বীকৃতি প্রদান। এর মধ্যে অন্তরে বিশ্বাসের মাধ্যমে স্বীকৃতি প্রদান করার ধাপটি আকিদার বা বিশ্বাসের সাথে সম্পর্কযুক্ত, যা ঈমানের মূল বা মৌলিক ভিত্তি বা শিকড়স্বরূপ। এর প্রমাণ বা দলিল হলো নিম্নোক্ত হাদিসটি:
আল-কুরআনের সূরা বাকারা এর দুই হতে চার আয়াতে ঈমান সম্পর্কে এই বিষয়গুলো উল্লেখ করা হয়েছে।
ঈমানের বা ইসলামি আকিদা বিশ্বাসের উপর স্বীকৃতির ছয়টি বা মতান্তরে সাতটি স্তম্ভ এসেছে কুরআন ও সুন্নাহ থেকে (আরকান আল-ঈমান) আল-কুরআনের সূরা বাকারা এর দুই হতে চার আয়াতে ও জিবরাঈলের হাদীসে ঈমান সম্পর্কে এই বিষয়গুলো উল্লেখ করা হয়েছে। যা সব মুসলমানদের দ্বারা গৃহীত হয়েছে।
ঈমানের স্তম্ভগুলো হলো:
জিবরাঈলের হাদীস নামে গুরুত্বপূর্ণ একটি হাদিসে রয়েছে, উমার বলেন,
"ঈমানের সাতাত্তরটি শাখা" হল একটি সংকলন যা শাফিঈ ইমাম আল-বায়হাকি তাঁর রচনা ''শু'আব আল-ইমান"-এ সংকলিত করেছেন। এটিতে, তিনি ঈমানের জন্য প্রয়োজনীয় কাজসমূহ ব্যাখ্যা করেছেন যা সম্পর্কিত কুরআনের আয়াত এবং ইসলামী নবী মুহাম্মাদের বাণীগুলির মাধ্যমে সত্য ঈমানকে প্রতিফলিত করে।
এটি ইসলামের নবী মুহাম্মদের দ্বারা বর্ণিত নিম্নলিখিত হাদীসের উপর ভিত্তি করে:
বায়হাকী বর্ণিত এই ৭৭টি শাখা হলোঃ
ওঁ

ওঁ বা ওঁ-কার (, ; দেবনাগরী: ॐ) হিন্দু, বৌদ্ধ ও জৈনধর্মের পবিত্রতম ও সর্বজনীন প্রতীক, পবিত্র শব্দ বা মন্ত্র। এটি হিন্দু দর্শনের সর্বোচ্চ ঈশ্বর পরম ব্রহ্মের বাচক। এই ধর্মের প্রতিটি সম্প্রদায় ও উপসম্প্রদায়ের নিকটেই এটি পবিত্র বলে গণ্য।
স্বামী বিবেকানন্দ বলেছেন, ওঁ-কার "সমগ্র ব্রহ্মাণ্ডের প্রতীক, ঈশ্বরেরও প্রতীক।" রামকৃষ্ণ পরমহংস বলেছেন, "...ওঁ হইতে ‘ওঁ শিব’, ‘ওঁ কালী’, ‘ওঁ কৃষ্ণ হয়েছেন।" ওঁ-কার বৌদ্ধ ও জৈনদেরও একটি পবিত্র প্রতীক। শিখ সম্প্রদায়ও এটিকে সম্মান করেন। এই প্রতীকের দেবনাগরী রূপ ॐ, চীনা রূপ 唵, এবং তিব্বতীয় রূপ ༀ। এটি ওঙ্কার, প্রণব বা ত্র্যক্ষর নামেও পরিচিত।
ওঁ শব্দটি সংস্কৃত ‘অব’ ধাতু থেকে উৎপন্ন, যা একাধারে ১৯টি ভিন্ন ভিন্ন অর্থে প্রযোজ্য। এই ব্যুৎপত্তি অনুযায়ী ওঁ-কার এমন এক শক্তি যা সর্বজ্ঞ, সমগ্র ব্রহ্মাণ্ডের শাসনকর্তা, অমঙ্গল থেকে রক্ষাকর্তা, ভক্তবাঞ্ছাপূর্ণকারী, অজ্ঞাননাশক ও জ্ঞানপ্রদাতা। ওঁ-কারকে ত্র্যক্ষরও বলা হয়, কারণ ওঁ তিনটি মাত্রাযুক্ত – "আ-কার", "উ-কার" ও "ম-কার"। "আ-কার", "আপ্তি" বা "আদিমত্ত্ব" অর্থাৎ প্রারম্ভের প্রতীক। "উ-কার" "উৎকর্ষ" বা "অভেদত্ব"-এর প্রতীক। "ম-কার", "মিতি" বা "অপীতি" অর্থাৎ লয়ের প্রতীক। অন্য ব্যাখ্যা অনুযায়ী, এটি সৃষ্টি, স্থিতি ও প্রলয় সংঘটনকারী ঈশ্বরের প্রতীক।
"প্রণব" শব্দের আক্ষরিক অর্থ, "যা উচ্চারণ করে স্তব করা হয়"। এর অপর অর্থ, "যা চিরনূতন"। 
ওঁ-কার ঈশ্বরের সকল নামের প্রতিনিধিস্বরূপ ও তার শ্রেষ্ঠ নাম। বেদ, উপনিষদ, গীতা ও অন্যান্য হিন্দুশাস্ত্রে সর্বত্রই ওঁ-কারে সর্বোচ্চ গুরুত্ব আরোপ করা হয়েছে। অথর্ববেদের গোপথব্রাহ্মণের একটি কাহিনি অনুসারে দেবরাজ ইন্দ্র ওঁ-কারের সহায়তায় দৈত্যদের পরাস্ত করেন। এই কাহিনির অন্তর্নিহিত অর্থ, ওঁ-কারের বারংবার উচ্চারণে মানুষ তার পাশব প্রবৃত্তি জয় করতে সমর্থ হয়। কঠোপনিষদ মতে, ওঁ-কার পরব্রহ্ম। মুণ্ডক উপনিষদে ওঁ-কার অবলম্বনে ঈশ্বরোপাসনার কথা বলা হয়েছে। শ্রীকৃষ্ণ গীতায় বলেছেন, তিনি সকল অক্ষরের মধ্যে ওঁ-কার। মৃত্যুকালে ওঁ-কারের উচ্চারণে পরম সত্য লাভ হয়। পতঞ্জলির "যোগসূত্র"-এ ওঁ-কারকে ঈশ্বরের প্রতীক বলে বর্ণিত হয়েছে এবং বলা হয়েছে, ওঁ-কারের স্মরণ ও উচ্চারণে সমাধি লাভ করা যায়।
ধর্মীয় চিহ্ন হলেও ব্যবহারিক জীবনে ওঁ-কারের প্রয়োগ আরও ব্যাপক। প্রত্যেকটি মন্ত্র ওঁ-কার দিয়ে শুরু হয়। চিঠিপত্রের শুরুতেও কেউ কেউ ওঁ-কার লিখে থাকেন। মন্দির, ঠাকুরঘর প্রভৃতি ধর্মীয় স্থানের প্রতীকচিহ্ন রূপেও ওঁ-কার ব্যবহৃত হয়। আজকাল ট্যাটু হিসাবেও এটি জনপ্রিয়। এছাড়া যোগাসনেও ওঁ বা ওম শব্দ ব্যবহার করা হয়।
ক্যালেইডোস্কোপ

ক্যালেইডোস্কোপ দুই বা ততোধিক আয়নার সাহায্যে তৈরি খেলনা। এই খেলনার মধ্যে প্রতিবিম্বের সাহায্যে অনেক নকশা তৈরি করা যায়।
স্কটল্যান্ডের উদ্ভাবক তেভিড ব্রিইসটার, যার উৎপত্তি হয়েছে প্রাচীন গ্রিক শব্দ καλός ("কালোস"), "সুন্দর, সৌন্দর্য", এবং εἶδος ("ইডাস"), "যা দেখা যায়: আকার" এবং σκοπέω ("স্কেপো"), "পরীক্ষামূলক তাকানো", অর্থ্যাৎ "সৌন্দর্য পূর্ণ বস্তু অবলোকন "
হেনরি মোসলে

হেনরি গুইন জেফ্রিস মোসলে (ইংরেজি: Henry Gwyn Jeffreys Moseley; জন্ম ২৩ নভেম্বর১৮৮৭ - মৃত্যু ১০ আগস্ট ১৯১৫), একজন ইংরেজ পদার্থবিদ। তিনি আণবিক সংখ্যার পূর্ববর্তী তত্ত্বীয় এবং রাসায়নিক ধারণার উন্নতি সাধনে ব্যাপক অবদান রেখেছেন। এরই হাত ধরে এক্সরে বর্ণালীতে মোসলে সূত্রের আবির্ভাব ঘটে। মোসলে সূত্রানুসারে পর্যায় সারণীর অনেক মৌলকে শ্রেণীবদ্ধ করা হয়েছে।
পূর্ব ইউরোপে প্রথম বিশ্বযুদ্ধের উৎপাত শুরু হলে মোসলে অক্সফোর্ড বিশ্ববিদ্যালয়ের গবেষণা ফেলে ব্রিটিশ সেনাবাহিনীর রাজকীয় প্রকৌশলীদের সাহায্য করতে ছুটে যান। মোসলে ব্রিটিশ সৈন্যদের সাথে "টেলিকমিউনিকেশান" কর্মকর্তা হিসেবে ১৯১৫ সালের এপ্রিল মাসে তুরস্কের গাল্লিপলিতে যান। ১৯১৫ সালের ১০ আগস্ট গাল্লিপলির যুদ্ধে মোসলে নিহত হন। তখন তার বয়স ছিলো সাতাশ বছর। কয়েকজন লেখকের লেখনী থেকে জানা যায় যুদ্ধে শহীদ না হলে ১৯১৬ সালে মোসলে পদার্থ বিজ্ঞানে নোবেল পুরস্কার অর্জন করতেন।
মোসলে ইংল্যান্ডের দক্ষিণ উপকূলে অবস্থিত ওয়েমাউথ, ডরসেটে ১৮৮৭ সালে জন্মগ্রহণ করেন। মোসলের পিতা হেনরি নট্টিজ মোসলে একজন জীববিজ্ঞানী ছিলেন। তিনি অক্সফোর্ড বিশ্ববিদ্যালয়ের প্রফেসর ছিলেন। মোসলে তরুন বয়সেই পিতাকে হারান। মোসলের মায়ের নাম আমাবেল জি. জে. মোসলে। মোসলের বাবার মৃত্যুর পরে আমাবেল অক্সফোর্ডের প্রাণীবিজ্ঞানের অধ্যা[পক উইলিয়াম জনসন সোল্লাসকে বিয়ে করেন।
মোসলে স্কুলে খুবই মেধাবী ছাত্র ছিলেন। তিনি এটন মহাবিদ্যালয়ে যোগদানের জন্য রাজা বৃত্তি লাভ করেন। ১৯০৬ সালে তিনি এটনে রসায়ন এবং পদার্থ পুরস্কার অর্জন করেন। অক্সফোর্ড বিশ্ববিদ্যালয় থেকে ১৯১০ সালে স্নাতক পাশ করার পরে মোসলে স্যার আর্নেস্ট রাদারফোর্ডের তত্ত্বাবধানে ডেমোনস্ট্রাটর পদে ম্যানচেষ্টার বিশ্ববিদ্যালয়ে যোগ দেন।
ইউলিয়ুস লোটার মাইয়ার

ইউলিয়ুস লোটার মাইয়ার (; ১৯শে আগস্ট, ১৮৩০ - ১১ই এপ্রিল, ১৮৯৫) একজন জার্মান রসায়নবিদ। তিনি দিমিত্রি ইভানোভিচ মেন্ডেলিফের সমসাময়িককালে মৌলসমূহের পর্যায় সূত্র প্রদান করেন।
মাইয়ারের জন্ম ফারেল শহরে, যা বর্তমানে জার্মানির অংশ। তার জন্মের সময় শহরটি ওল্ডেনবুর্গ ডিউকরাজ্যের অংশ ছিল। তিনি ছিলেন ফ্রিডরিখ অগস্ট মেয়ের, চিকিৎসক, এবং আনা বীরমানের পুত্র। ওলডেনবার্গের আল্টেস জিমনেসিয়ামে পড়াশোনা করার পরে, তিনি ১৮৫১ সালে জুরিখ ইউনিভার্সিটিতে মেডিসিন নিয়ে পড়াশোনা করেছিলেন। দু'বছর পরে, তিনি রুডল্ফ ভার্চোর একজন শিক্ষার্থী হিসাবে, ওয়ার্জবার্গ বিশ্ববিদ্যালয়ে পড়াশুনা করেছিলেন। জুরিখে, তিনি কার্ল লুডভিগের অধীনে অধ্যয়ন করেছিলেন, যা তাকে শারীরবৃত্তীয় রসায়নের প্রতি মনোনিবেশ করার জন্য প্ররোচিত করেছিল। ১৮৪৪ সালে ওয়ার্জবার্গ থেকে মেডিসিনের ডক্টর হিসাবে স্নাতক শেষ করার পরে তিনি হাইডেলবার্গ বিশ্ববিদ্যালয়ে চলে যান, যেখানে রবার্ট বুনসেন রসায়নের সভাপতির দায়িত্ব পালন করেন। ১৮৮৮ সালে তিনি পিএইচডি ডিগ্রি লাভ করেন। রক্তের উপর কার্বন মনোক্সাইডের প্রভাবের উপর একটি থিসিস সহ ব্রেস্লাউ বিশ্ববিদ্যালয় থেকে রসায়নে। শ্বাসকষ্টের দেহবিজ্ঞানের এই আগ্রহের সাথে, তিনি স্বীকৃত হয়েছিলেন যে রক্তে হিমোগ্লোবিনের সাথে অক্সিজেনের সংমিশ্রণ ঘটে।
কাহ্নপাদ

কাহ্নপাদ () বা কাহ্ন পা বা কনহপা বা কাহ্নিল পা বা কৃষ্ণপাদ বা কৃষ্ণাচার্য্য চুরাশিজন বৌদ্ধ মহাসিদ্ধদের মধ্যে একজন ছিলেন। বাংলা সাহিত্যের আদি নির্দশন চর্যাপদের কবিগোষ্ঠীর মধ্যে তিনি শ্রেষ্ঠ ও সর্বাধিক ১৩টি পদের রচয়িতা।
তিব্বতী ঐতিহ্যানুসারে, ব্রাহ্মণ বংশজাত নাথপন্থী ও পরে সহজিয়া মতে দীক্ষাপ্রাপ্ত আচার্য কৃষ্ণপাদ বা কাহ্ন পা বৌদ্ধ মহাসিদ্ধ জলন্ধরীপাদের শিষ্য ছিলেন। সহজপন্থী তান্ত্রিক কাহ্ন পা সিদ্ধাচার্য, মন্ডলাচার্য ইত্যাদি উপাধিতে ভূষিত হন। তিব্বতী বৌদ্ধ লামা তারানাথের মতে, বিদ্যানগর নামক স্থানে তাঁর বাসস্থান ছিল। সম্প্রতি বাংলা সাহিত্যের ইতিহাস গবেষক প্রখ্যাত বৌদ্ধ ধর্মীয় অধ্যক্ষ জিতেন্দ্র লাল বড়ুয়া “নেত্রকোণা: অতীত ও বর্তমান” শীর্ষক এক গবেষণামূলক রচনায় ভাষাবিচারে কাহ্নপাকে বাংলাদেশের নেত্রকোণা জেলার আটপাড়া উপজেলার কৃষ্ঠপুর গ্রামের সন্তান বলে দাবী করেছেন। কাহ্নপা সোমপুর মহাবিহারে সাধনা করতেন। তিনি হেবজ্র, যমান্তক প্রভৃতি বজ্রযান তন্ত্রসাধনার ওপর পঞ্চাশটির ওপর গ্রন্থ রচনা করেন। তিনি চর্যাপদের তেরোটি পদ রচনা করেন। তবে কাহ্নপা রচিত ২৪তম পদটি পাওয়া যায়নি। পালরাজবংশের তৃতীয় রাজা দেবপালের রাজত্বকালে (আনু. ৯০০-৫০) তিনি বর্তমান ছিলেন।
চর্যাদের কবিদের মধ্যে সর্বাধিক পদ রচয়িতা কাহ্নপা পদসংখ্যা ১৩ টি। পদ নং ৭,৯,১০,১১,১২,১৩,১৮,১৯,৩৬,৪০,৪২,৪৫ এবং ২৪ তম পদ পাওয়া যায়নি। ১৩ ও ১৮ নং পদে তার বিবাহের সংবাদ পাওয়া যায়।
ভুসুক পা

চর্যাগীতি রচনার সংখ্যাধিক্যে দ্বিতীয় স্থানের অধিকারী হলেন চর্যাপদের বাঙ্গালি কবি ভুসুক পা। তাঁর রচিত আটটি পদ চর্যাপদ গ্রন্থে সংগৃহীত হয়েছে। সৌরাষ্ট্রের রাজপুত্র শান্তিদেবেরও অপর নাম ভুসুকু ছিল তবে শান্তিদেব ভূসুকু আর কবি ভুসুকু এক ব্যক্তি কিনা সেই বিষয়ে পণ্ডিত হরপ্রসাদ শাস্ত্রী যথেষ্ট সংশয় প্রকাশ করেছেন। পন্ডিত হরপ্রসাদ শাস্ত্রীর মতে "কবি ভুসুকু" বাঙালি ছিলেন। শান্তিদেব ভুসুকু তার শেষ জীবনে নালন্দায় বৌদ্ধ ভিক্ষু হিসেবে নিঃসঙ্গ ভাবে অবস্থান করেন। সেজন্য ভুক্তির ভু, সুপ্তির সু এবং কুটিরের কু -এই তিন আদ্যক্ষর যোগে তাঁকে ভুসুক বলে পরিহাস করা হত। ডঃ মুহাম্মদ শহীদুল্লাহ্‌র মতে শান্তিদেব ভুসুক সাত শতকের দ্বিতীয়ার্ধে বর্তমান ছিলেন। রাহুল সাংকৃত্যায়নের মতে ভুসুকুর জীবিৎকালের শেষ সীমা ৮০০ খ্রিস্টাব্দ। বাংলায় মহারাজ ধর্ম পালের রাজত্বকালে (৭৭০-৮০৬ খ্রিস্টাব্দ) কবি ভুসুকু জীবিত ছিলেন। তিনি রাউত বা অশ্বারোহী সৈনিক ছিলেন। পরে ভিক্ষু ও সিদ্ধ হন। 'আজি ভুসুকু বঙ্গালী হইলী। নিঅ ঘরিণী চন্ডালে লেলী।' - কবি ভুসুকু স্বয়ং এই উক্তির মাধ্যমে নিজেকে বাঙ্গালী বলে উল্লেখ করেছেন। তাঁর স্বরচিত চর্যাগীতির এই উক্তিকে প্রমাণ স্বরূপ বিবেচনা করে তাঁকে বাঙ্গালী কবি হিসেবে গণ্য করা হয়।
সূত্রঃ বাংলা সাহিত্যের ইতিহাস, মাহবুবুল আলম।
বিরূ পা

বিরূ পা বা বিরূপাদ বৌদ্ধ ধর্মের চুরাশিজন বৌদ্ধ মহাসিদ্ধদের মধ্যে একজন ছিলেন।
মহাসিদ্ধ জালন্ধরী পার শিষ্য বিরূ পা পাল সম্রাট দেবপালের শাসনকালে ত্রিপুরার পূর্বদিকে জন্মগ্রহণ করেন। ব্স্তান-'গ্যুর গ্রন্থসঙ্কলনে তার লেখা দশটি পুঁথি, বিরূপাদ চতুরশীতি ও দোহাকোষ নামক গ্রন্থ স্থান পেয়েছে। হরপ্রসাদ শাস্ত্রীর মতে তিনি বিরূপগীতিকা ও বিরূপবজ্রগীতিকা নামক দুইটি গীতিগ্রন্থের লেখকও ছিলেন। তিনি চর্যাপদের একটি পদ রচনা করেন। ডোম্বী পা তার শিষ্য ছিলেন।
শবর পা

শবর পা বা শবরপাদ বা শবরীপাদ বৌদ্ধ ধর্মের চুরাশিজন বৌদ্ধ মহাসিদ্ধদের মধ্যে একজন ছিলেন।
শবর পা অষ্টম শতাব্দীর শেষভাগ থেকে নবম শতাব্দীর প্রথমার্ধের সময়কালের মহাসিদ্ধ ছিলেন। তিব্ববতী ঐতিহ্যানুসারে তিনি বঙ্গাল দেশের পর্বতবাসী একজন ব্যাধ ছিলেন। রসায়ানাচার্য নাগার্জুন শবর পা ও তার দুই স্ত্রীকে তন্ত্রমতে দীক্ষা প্রদান করেন। ব্স্তান-'গ্যুর গ্রন্থসঙ্কলনে তার লেখা বজ্রযান গ্রন্থের উল্লেখ রয়েছে। চর্যাচর্যবিনিশ্চয় গ্রন্থে তার লেখা দুইটি সঙ্গীত রয়েছে।
ডোম্বী পা

চর্যাপদ গ্রন্থে ডোম্বী পার একটি পদ গৃহীত হয়েছে। ডঃ মুহাম্মদ শহীদুল্লাহ্‌র মতে ডোম্বী পা ত্রিপুরা বা মগধের রাজা ছিলেন। তার গুরু ছিলেন বিরূপ পা ডোম্বী পার জীবৎকাল ৭৯০ থেকে ৮৯০ খ্রিস্টাব্দ। রাহুল সাংকৃত্যায়নের মতে ডোম্বী পার জীবৎকালের শেষ সীমা দেবপালের রাজত্বকালে (৮০৬-৪৯ খ্রিষ্টাব্দ) ৮৪০ খ্রিষ্টাব্দ অবধি। তিনি বর্ণে ক্ষত্রিয়, নিবাস মগধ এবং চুরাশি জন মহাসিদ্ধের একজন।
কুক্কুরী পা

কুক্কুরী পা বা "কুক্কুরীপাদ"' বৌদ্ধ ধর্মের চুরাশিজন বৌদ্ধ মহাসিদ্ধদের মধ্যে একজন ছিলেন।
মহাসিদ্ধ কুক্কুরী পা বাংলার এক ব্রাহ্মণ পরিবারে জন্মগ্রহণ করেন এবং পরবর্তীকালে বৌদ্ধ তন্ত্রে দীক্ষালাভ করেন। তিনি বৌদ্ধ তন্ত্র সাধনায় মহামায়া সাধনার সূচনা করেন। ব্স্তান-'গ্যুর গ্রন্থসঙ্কলনে তার লেখা ছয়টি তন্ত্র সম্বন্ধীয় গ্রন্থের উল্লেখ রয়েছে। তিনি চর্যাপদে চারটি গীত বা পদ রচনা করেন।
ছিয়াত্তরের মন্বন্তর

ছিয়াত্তরের মন্বন্তর বাংলার ইতিহাসে সর্বাপেক্ষা ভয়াবহ দুর্ভিক্ষ নামে পরিচিত। ১১৭৬ বঙ্গাব্দে (খ্রি. ১৭৭০) এই দুর্ভিক্ষ হয়েছিল বলে একে 'ছিয়াত্তরের মন্বন্তর' বলা হয়।
১৭৫৬ সালে নবাব সিরাজউদ্দৌলা কলকাতা দখল করে নেবার পরে (২০ জুন) লর্ড ক্লাইভ এবং ওয়াটসন তামিলনাড়ু থেকে জাহাজযোগে সৈন্যবাহিনী নিয়ে আসেন ও কলকাতা পুনর্দখল করেন(২জানুয়ারি,১৭৫৭)। চন্দননগর দখল করার পরে সিরাজউদৌল্লাকে উৎখাত করার জন্য সিরাজের পরিবারের কয়েকজন ও মীরজাফর, উমিচাঁদ, জগত শেঠ প্রমুখদের সঙ্গে ষড়যন্ত্র করেন। চুক্তি মতো কাজ হয় ও নদীয়ার পলাশির প্রান্তরে সিরাজউদৌল্লার সঙ্গে প্রহসন মূলক যুদ্ধ হয়। সিরাজউদৌল্লা পরাজিত হয়ে পালাবার কালে ধরা পড়ে নিহত হন। চুক্তি মতো মীরজাফর নবাব হন এবং ক্লাইভ নগদ ত্রিশ লক্ষ টাকা ও চব্বিশ পরগনার জায়গিরদারি লাভ করেন। জায়গির থেকে ক্লাইভের বছরে তিন লক্ষ টাকা আয় হত। পরে ১৭৬০-এ ক্লাইভ দেশে ফিরে যান। এ দিকে তার অভাবে ইংরেজরা বিপর্যস্ত হয়ে পড়ে, তখন আবার ক্লাইভের ডাক পড়ে। ক্লাইভ এ দেশে আবার ফিরে আসেন ১৭৬৫ খ্রিষ্টাব্দের মে মাসে এবং ইংরেজ সরকারের গভর্নর নিযুক্ত হন। তিনি তখন দিল্লির বাদশাহ শাহ আলমের কাছ থেকে বাংলা-বিহার-ওড়িশার দেওয়ানি লাভ করেন (১৭৬৫, আগস্ট ১)। বিহার-ওড়িশার প্রকৃত শাসন ক্ষমতা লাভ করে, নবাবের নামে মাত্র অস্তিত্ব থাকে। ফলে পূর্ব ভারতের এই অঞ্চলে যে শাসন-ব্যবস্থা চালু হয় তা দ্বৈত শাসন নামে পরিচিত। নবাবের হাতে থাকে প্রশাসনিক দায়িত্ব, আর রাজস্ব আদায় ও ব্যয়ের পূর্ণ কর্তৃত্ব পায় কোম্পানি। এতে বাংলার নবাব আসলে ক্ষমতাহীন হয়ে পড়ে আর এই সুযোগে কোম্পানির লোকেরা খাজনা আদায়ের নামে অবাধ লুণ্ঠন ও অত্যাচার শুরু করে দেয়। সে বছর অনাবৃষ্টি কারণে ফসলের উৎপাদন অনেক পরিমাণ কমে যায় । তদুপরি ভূমিরাজস্ব ব্যবস্থা এবং খাদ্যবাজারে মধ্যস্বত্বভোগীদের দৌরাত্ম্যের ফলে অবস্থার চরম অবনতি ঘটে। অথচ ব্রিটিশরাজের কোম্পানি শাসকরা পুরো বিষয়টিকে প্রাকৃতিক বিপর্যয় বলে দাবি করে। কিন্তু ভিন্ন সাক্ষ্য থেকে জানা যায় যে, ১৭৬৮ সনে আদায়কৃত রাজস্ব দেড় কোটি রুপির চেয়ে ১৭৭১ সনের আদায়কৃত রাজস্বের পরিমাণ ৫,২২,০০০ রুপি বেশি ছিল, অথচ এর আগের বছরেই ঘটে যায় দুর্ভিক্ষ। এভাবে, কোম্পানি শাসনের সহযোগিতায়, খাদ্যশস্যের বাজার থেকে মুনাফা লুট এবং অতিরিক্ত রাজস্ব আদায়ের উদ্দেশ্য চরিতার্থ করার কারণে জনমানুষের ভোগান্তি চরমে পৌঁছে। পরিণতিতে মারাত্মক দুর্ভিক্ষপীড়িত এলাকাগুলি হয়ে পড়ে জনশূন্য। জনসংখ্যার এক-তৃতীয়াংশ, প্রায় ১ কোটি মানুষ দুর্ভিক্ষে মারা যায়। কৃষি উৎপাদন আর রাজস্ব আদায় অনুরূপহারে কমে যায়। দেশে দেখা দেয় চরম বিপর্যয় ও দুর্ভিক্ষ। কয়েক লক্ষ মানুষ না খেতে পেয়ে মারা যান। এ সময় বাংলার গর্ভনর ছিলেন কার্টিয়ার।
কোয়ালা

কোয়ালা এক ধরনের মারসুপিয়াল অর্থাৎ ক্যঙ্গারুর মত থলিযুক্ত স্তন্যপায়ী প্রাণী। কোয়ালার বাসস্থান অস্ট্রেলিয়া মহাদেশ। কোয়ালা দেখতে অনেকটা ভালুকের (Bear) জাতভাই পান্ডার (Panda) মত তাই কথ্য ভাষায় একে অনেকসময় "কোয়ালা বিয়ার" (Koala Bear) বলা হয়।
কোয়ালার প্রধান খাদ্য ইউক্যালিপটাস পাতা । কোয়ালার মত খুব কম স্তন্যপায়ী আছে যারা ইউক্যালিপটাস পাতা হজম করতে পারে, কারণ ইউক্যালিপটাস পাতায় অনেক বিষাক্ত ফেনল ও তারপিন তেল জাতীয় পদার্থ থাকে। খুব অল্প প্রোটিন ও অত্যধিক ছিবড়ে ওয়ালা (fibrous) এই খাবার হজম করার জন্য কোয়ালার প্রধান অস্ত্র হল পৃথিবীর দীর্ঘতম সিকাম যা দু মিটার পর্যন্ত লম্বা হতে পারে (যা মানুষের ক্ষেত্রে একটা ছোট্ট ভার্মিফর্ম আপ্যেণ্ডিক্সে পর্যবসিত)।
মোর্স কোড

মোর্স কোড কোন ভাষার বর্ণকে কোডে রুপান্তরের একধরনের পদ্ধতি যা দিয়ে এক ধরনের ছন্দের মাধ্যমে টেলিযোগাযোগ করা হয়। মোর্স কোড স্যামুয়েল মোর্স এর নামে নামকরণ করা হয়েছে। স্যামুয়েল মোর্স ১৮৪০ সালে বৈদ্যুতিক টেলিগ্রাফ যোগাযোগের জন্য প্রথম এ কোড তৈরি করেন।
মোর্স কোড কোন উপাদানের "সংক্ষিপ্ত এবং দীর্ঘ" এ দুটি আবশ্যকীয় উপাদান নিয়ে গঠিত। এক্ষেত্রে কোন উপাদানের "সংক্ষিপ্ত এবং দীর্ঘ" এ দুটি রূপের এক ধরনের পর্যায়ক্রম যার মাধ্যমে কোন তথ্যের বর্ন, সংখ্যা, যতি-চিহ্ন ইত্যাদিকে উপস্থাপন করা যায়।
এতে এই "সংক্ষিপ্ত এবং দীর্ঘ" উপাদান হিসেবে শব্দ, চিহ্ন, স্পন্দন, কোন যন্ত্রের সুইচ অন বা অফ এবং সাধারনভাবে ব্যবহৃত "ডট(ডিট)" এবং "ড্যাশ(ডাহ্)" ইত্যাদি ছাড়াও আরো অসংখ্য জিনিস ব্যবহার করা যেতে পারে। "ওয়ার্ড পার মিনিট" হিসাবে মোর্স কোড হিসাব করা হয়ে থাকে।
রেডিও যোগাযোগের জন্য প্রথম দিকে মোর্স কোড ব্যাপক ভাবে ব্যবহৃত হত। এমন কি বিংশ শতাব্দির প্রথম দিকেও টেলিগ্রাফ লাইন, সমূদ্রের নিচের কেবল এবং রেডিও সার্কিটে দ্রুতগতির যোগাযোগ মোর্স কোডের মাধ্যমে করা হত।
পেশাগত ভাবে পাইলট, এয়ার ট্রাফিক নিয়ন্ত্রণকারী, জাহাজের ক্যাপ্টেন, সামুদ্রিক স্টেশন চালনাকারীদের মোর্সকোডে খুবই ভাল দক্ষতা থাকতে হয়।
আকাশে বিমান চালানোর সুবিধার্থে গঠিত বিভিন্ন বেইজ স্টেশন যেমন VHF Omni-directional Radio Range (VORs); Non-Directional Beacon (NDB) আকাশে চলমান বিমানের বিভিন্ন সমস্যা সমাধানে জন্য প্রতিনিয়ত নিজেরদের অস্তিত্ত্ব জানান দিতে মোর্স কোডের ব্যবহার করে।
যুক্তরাষ্ট্রের ফেডেরাল কমিউনিকেশন কমিশন এখনো সামুদ্রিক যোগাযোগের জন্য মোর্সকোড ব্যবহার করে।
মোর্স কোডের সবচেয়ে বড় সুবিধা হল এটি নানারকম ভাবে যোগাযোগের জন্য ব্যবহার করা যায়। শব্দ, চিহ্ন, পাল্স, রেডিও সিগনাল, রেডিও অন অফ, আয়নার আলো, লাইট অন অফ ইত্যাদি নানা উপায়ে মোর্সকোডের মাধ্যমে তথ্য প্রেরণ করা যায়।
একারণেই S O S মেসেজ পাঠানোর জন্য মোর্স কোড সবচেয়ে উপযোগী।
সাধারণত দুটি উপাদানের মাধ্যমে কিছু প্রকাশ করতে আরও তিনটি উপাদান দরকার হয়। অর্থাৎ এ পদ্ধতিতে কিছু প্রকাশ করতে প্রকৃতপক্ষে পাঁচটি উপাদান দরকার।
উপাদানগুলো নিম্নে দেয়া হল :
উপরিউক্ত উপাদানগুলোই বিভিন্ন বিন্যাসে ব্যবহার করে মোর্স কোডের মাধ্যমে মনের ভাব প্রকাশ করা যায়। মোর্সকোডের উপাদান পাঁচটি হলেও যেহেতু এর মূল উপাদান দুটি তাই একে বাইনারির মাধ্যমও প্রকাশ করা যায়।
মোর্স কোড অনুবাদক, অডিও এবং ফ্ল্যাশ সিগন্যাল ( EN )
জ্যোতির্বৈজ্ঞানিক একক

জ্যোতির্বিদ্যার একক বা মহাকাশীয় একক (, সংক্ষেপে AU বা au বা a.u. বা কখনো ua) দৈর্ঘ্যের একটি একক। এটি সূর্য ও পৃথিবীর মধ্যকার গড় দূরত্বের প্রায় সমান। অতীতে পৃথিবীর অপসূর ও অনুসূরের গড় কে মহাকাশীয় এককের মান ধরা হলেও, AU-কে বর্তমানে সংজ্ঞায়িত করা হয় ঠিক ১৪৯ ৫৯৭ ৮৭০ ৭০০ মিটার (প্রায় ১৫০ মিলিয়ন কিলোমিটার বা ৯৩ মিলিয়ন মাইল) হিসেবে। 
এককটির সংকেত নিয়ে মতভেদ আছে। ফ্রান্সের ব্যুরো আঁতেরনাসিওনাল দে পোয়াদ এ মেস্যুর "ua" ( অনুসারে) সংকেতের ব্যবহার সুপারিশ করেন , কিন্তু মার্কিন যুক্তরাষ্ট্র ও অন্যান্য ইংরেজিভাষী দেশগুলোতে উল্টোটাই বেশি প্রচলিত। আন্তর্জাতিক জ্যোতির্বৈজ্ঞানিক ইউনিয়ন "au" এবং আন্তর্জাতিক মান আইএসও ৩১-১ (ISO 31-1) "AU"-এর ব্যবহার সুপারিশ করে।
পৃথিবীর কক্ষপথ বৃত্তাকার নয়, বরং উপবৃত্তাকার। প্রাথমিকভাবে জ্যোতির্বিদ্যার একককে এই কক্ষপথের বৃহৎ অক্ষের অর্ধেক দৈর্ঘ্য হিসেবে সংজ্ঞায়িত করা হয়। ১৯৭৬ সালে আন্তর্জাতিক জ্যোতির্বৈজ্ঞানিক ইউনিয়ন জ্যোতির্বিদ্যার এককের সুক্ষ্মতর সংজ্ঞা দেন। এই সংজ্ঞামতে সূর্য থেকে যে দূরত্বে থেকে নগণ্য ভরের একটি কণিকা অবিচলিত বৃত্তাকার কক্ষপথে ঘুরলে তার আবর্তনকাল হয় ৩৬৫.২৫৬ ৮৯৮ ৩ দিন (অর্থাৎ ১ গাউসীয় বছর) সেটিই জ্যোতির্বিদ্যার একক।
সামোসের আরিস্তার্কুস অর্ধচন্দ্র ও সূর্যের মধ্যকার কোণ পরিমাপ করেন (৮৭°) এবং এর ওপর ভিত্তি করে অনুমান করেন যে পৃথিবী থেকে সূর্যের দূরত্ব হল পৃথিবী থেকে চাঁদের দূরত্বের প্রায় ২০ গুণ। প্রকৃতপক্ষে এ অনুপাতটি প্রায় ৩৯০।
কাইসারেয়ার ইউসেবিয়ুস রচিত প্রায়েপারাতিও এভানগেলিকা অনুযায়ী এরাতোস্থেনেস পৃথিবী থেকে সূর্যের দূরত্ব হিসাব করে পান "σταδιων μυριαδας τετρακοσιας και οκτωκισμυριας" অর্থাৎ ৪,০৮০,০০০ স্তাদিয়া (ই. এইচ. গিফোর্ডের ১৯০৩ সালের অনুবাদ অনুযায়ী) কিংবা ৮০৪,০০০,০০০ স্তাদিয়া (এদুয়ার্দ দে প্লাস -এর ১৯৭৪-১৯৯১ সংস্করণ অনুযায়ী)। গ্রিক স্তাদিয়ুমের দৈর্ঘ্য ১৮৫ মিটার ধরে গণনা করলে প্রথম অনুবাদটি ৭৫৫,০০০ কিমি নির্দেশ করে, যা প্রকৃত দূরত্বের অনেক কম; কিন্তু দ্বিতীয় অনুবাদটি ১৪৯ মিলিয়ন কিমি নির্দেশ করে, যা প্রায় সঠিক।
নিচের দূরত্বগুলো আনুমানিক গড় দূরত্ব। জ্যোতিষ্কদের অন্তর্বর্তী দূরত্ব কক্ষপথ ও অন্যান্য কারণে সময়ের সাথে সাথে পরিবর্তিত হয়ে যায়।
আমেরিসিয়াম

অ্যামেরিসিয়াম একটি কৃত্রিম মৌল, যার সংকেত Am এবং পারমাণবিক সংখ্যা ৯৫। এটি পর্যায় সারণির ৭ম শ্রেণি ও ৯ম পর্যায় এ অবস্থিত। পর্যায় সারণিতে ৬ষ্ঠ শ্রেণি ও ৯ম পর্যায়ে অবস্থিত মৌলের নাম ইউরোপিয়াম (ইউরোপের নামানুসারে), তাই মিল রক্ষা করতে আমেরিকার নামানুসারে এর নাম রাখা হয় অ্যামেরিসিয়াম। এটি এ্যাকটিনাইড শ্রেণীর একটি তেজস্ক্রিয় ধাতব মৌল। অ্যামেরিসিয়ামের একটি বড় অংশ ইউরেনিয়াম বা প্লুটোনিয়ামকে নিউট্রন কণিকা দ্বারা আঘাত করে তৈরি করা হয়। পারমাণবিক চুল্লিতে এক টন ব্যবহৃত জ্বালানি তে ১০০ গ্রাম অ্যামেরিসিয়াম থাকে। এটি ইউরেনিয়াম-পরবর্তী কৃত্রিম মৌলগুলির মধ্যে চতুর্থ আবিষ্কার।
গ্লেন থিওডোর সিবোর্গ, রাল্‌ফ এ জেম্‌স, লিয়ন ও মর্গ্যান এবং আলবার্ট ঘিওর্সো - এই চারজন বিজ্ঞানী ১৯৪৪ সালে পারমাণবিক চুল্লীর সাহায্যে প্লুটোনিয়াম-২৩৯ নামক আইসোটোপটি থেকে প্রথম অ্যামেরিসিয়াম-২৪১ আইসোটোপটি তৈরি করেন। এর কয়েকমাস আগে কুরিয়াম (পারমাণবিক সংখ্যা-৯৬) তৈরি করা হয়। অর্থাৎ এটিকে চতুর্থ ইউরেনিয়ামোত্তর মৌল বলা যায়।
অ্যামেরিসিয়াম একটি রুপালি রঙের নরম তেজস্ক্রিয় ধাতু, কিন্তু বাতাসের সংস্পরশে দ্রুত মলিন রঙ ধারণ করে। এর ঘনত্ব ১২ গ্রাম/সিসি। আর গলনাঙ্ক ১১৭৩ ডিগ্রি সেলসিয়াস ও স্ফুটনাঙ্ক ২৬০৭ ডিগ্রি সেলসিয়াস।
শিল্পক্ষেত্রে এর বহুল ব্যবহার রয়েছে। অ্যামেরিসিয়াম থেকে প্রাপ্ত তেজস্ক্রিয় গামা রশ্মির বিকিরণ কাজে লাগিয়ে বেশ কয়েকটি যন্ত্র কাজ করে। যেমন :
থেলিস

থেলিস বা মাইলেটাসের থেলিস (প্রাচীন গ্রিক: "থাল্যাস্‌ হো মিল্যাসিওস্‌") প্রাচীন গ্রিক গণিতশাস্ত্র, জ্যোতির্বিদ্যা,দর্শন এবং বিজ্ঞানের জনক হিসেবে নন্দিত। তার দুটি কালজয়ী উক্তি হলো "সবকিছুই ঈশ্বরে/ খোদা পরিপূর্ণ" এবং "সবকিছুর আদিমতম উপাদান হচ্ছে জল বা পানি।"
থেলিস ব্যবসা উপলক্ষে বিভিন্ন জায়গায় সফর করার সৌভাগ্য লাভ করেন এবং এর দ্বারা ব্যাপক অভিজ্ঞতা অর্জন করেন। মিশর ভ্রমণের সময় সেখানকার পুরোহিতদের কাছে তিনি জ্যামিতি শিখেন এবং তিনিই প্রথম ব্যক্তি যিনি মিশরীয় জ্যামিতিবিদ্যা গ্রীসে নিয়ে আসেন। মিশরীয় পুরোহিতদের প্রতি তিনি এজন্য সারা জীবনই একধরনের দায়বদ্ধতা লালন করেছেন। বৃদ্ধ বয়সে তার ছাত্র পিথাগোরাসকে তিনি এ সম্বন্ধে বলেছিলেন যা শুনে পিথাগোরাস মিশর ভ্রমণে যান এবং ব্যাপক জ্ঞান অর্জন করেন।
তিনি ব্যবসা থেকে অল্পকালের মধ্যেই অবসর নেন। কিন্তু অন্যান্যদের মত অগাধ অর্থের সাহায্যে অলস ও বিলাসবহুল সময় অতিবাহিত করার পরিবর্তে এ সময় তিনি দর্শন ও গণিতের চর্চায় আত্মনিয়োগ করেন। তিনি এতটাই আত্মমগ্ন ছিলেন যে কথিত আছে একদিন আকাশের তারকারাজির দিকে মনোযোগ নিবদ্ধ অবস্থায় সান্ধ্য ভ্রমণকালে গর্তে পরে যান এবং এক বৃদ্ধা কর্তৃক তিরস্কৃত হন।
অ্যারিস্টটল লিখেছেন যে থেলিস সমস্ত বিশ্ব একটি মাত্র উপাদান দ্বারা গঠিত, এ চিন্তাধারার জন্ম দিয়েছেন। প্রকৃতই থেলিস এ চিন্তার বহিঃপ্রকাশ হিসেবে একটি দর্শনবিষয়ক অনুকল্প প্রস্তাব করেন যা পানিদর্শন নামে পরিচিত। এ দর্শন মতে সমগ্র বিশ্বজগৎ পানি থেকে সৃষ্টি হয়েছে, তার নিজের ভাষায়, "সব বস্তুই পানি"; সব বস্তুই যে পানি নয় এটা তার দৃষ্টিভঙ্গির গুরুত্বের কাছে অতি নগন্য ছিল। একজন দার্শনিকের মতই বিমূর্ত এর অস্তিত্ব আছে বলে বিশ্বাস করতেন। 
এছাড়া তার আরও অনেক বিখ্যাত উক্তি রয়েছে যা তার বিশ্বাসের প্রতিফলন ঘটায়।
যেমনঃ
বর্তমানে এগুলোকে খুব সরল মনে হলেও তৎকালীন সময়ের জন্য এগুলো ছিল খুবই গুরুত্বপূর্ণ। মিশরে এই বিষয়গুলো নিয়ে বিস্তারিত আলোচনা চলত আর এই আলোচনাগুলোকেই উপপাদ্যগুলো সাধারণ সত্যে পরিণত করেছিল।
এনসাইক্লোপিডিয়া ব্রিটানিকা

এনসাইক্লোপিডিয়া ব্রিটানিকা (, লাতিন ভাষায় "ব্রিটিশ বিশ্বকোষ") "এনসাইক্লোপিডিয়া ব্রিটানিকা, ইনকর্পোরেটেড" কর্তৃক প্রকাশিত জ্ঞানের ইংরেজি বিশ্বকোষ। প্রায় নিয়মিত ১০০ জন সম্পাদক ও প্রায় ৪০০০ অবদানকারীর মাধ্যমে এটি লিখিত ও সংশোধিত হয়। অনুবাদকারীদের মধ্যে এখন পর্যন্ত ১১১ জন নোবেল বিজয়ী এবং ৫ জন মার্কিন প্রেসিডেন্ট ছিলেন। একে ইংরেজি ভাষার সবচেয়ে পাণ্ডিত্যপূর্ণ বিশ্বকোষগুলোর একটি মনে করা হয়।
"ব্রিটানিকা" ইংরেজি ভাষায় এখনও নিয়মিত প্রকাশিত বিশ্বকোষগুলোর মধ্যে সবচেয়ে প্রাচীন। ১৭৬৮ থেকে ১৭৭১ সালের মধ্যে স্কটল্যান্ডের এডিনবরা থেকে তিনটি আলাদা খণ্ডে এটি প্রথম প্রকাশিত হয়েছিল। এরপর দিনদিন আকার বাড়তে থাকে। দ্বিতীয় সংস্কণ প্রকাশিত হয় ১০ খণ্ডে, এবং ১৮০১ থেকে ১৮১০ সালের মধ্যে প্রকাশিত চতুর্থ সংস্করণে ছিল ২০টি খণ্ড। পাণ্ডিত্যপূর্ণ নিবন্ধের কারণে অনেক গুরুত্বপূর্ণ ব্যক্তি লেখক সমাজের অন্তর্ভুক্ত হন, এবং ৯ম (১৮৭৫-৮৯) ও ১১তম (১৯১১) সংস্করণ বিশ্বকোষের পাণ্ডিত্য ও রচনাশৈলীর ইতিহাসে যুগান্তকারী অর্জন বলে স্বীকৃত। একাদশ সংস্করণ প্রকাশ এবং একটি মার্কিন কোম্পানি কর্তৃক ব্রিটানিকা ইনকর্পোরেটেড-এর অধিগ্রহণের পর আমেরিকান পাঠকদের জনপ্রিয়তা অর্জনের জন্য বিশ্বকোষটির নিবন্ধের আকার ছোট করে বিষয় সংখ্যা আরও বাড়ানো হয়। ১৯৩৩ সালে ব্রিটানিকা বিশ্বকোষ রচনার ইতিহাসে প্রথমবারের মত তাদের ভুক্তিগুলো নিয়মিত পুনর্ম্যল্যায়ন ও সংশোধন করা শুরু করে। ২০১২ সালের মার্চে ব্রিটানিকা ইনকর্পোরেটেড ঘোষণা করে, তারা আর কাগজে মুদ্রিত সংস্করণ প্রকাশ করবে না, বরং কেবল অনলাইন সংস্করণের ("এনসাইক্লোপিডিয়া ব্রিটানিকা অনলাইন") দিকে নজর দেবে। এর সর্বশেষ কাগজে মুদ্রিত সংস্করণ প্রকাশিত হয়েছিল ২০১০ সালে, ৩২ খণ্ডে।
১৫তম অর্থাৎ সর্বশেষ মুদ্রিত সংস্করণ প্রকাশিত হয়েছিল তিন ভাগে: একটি ১২ খণ্ডের "মাইক্রোপিডিয়া" যেখানে সাধারণত ছোট ছোট ৭৫০ শব্দের নিবন্ধ স্থান পায়, একটি ১৯ খণ্ডের "ম্যাক্রোপিডিয়া" যাতে বড় (২ থেকে ৩১০ পৃষ্ঠা) নিবন্ধ প্রকাশিত হয়, এবং একটি এক খণ্ডের "প্রোপিডিয়া" যাতে ব্রিটানিকার সমগ্র জ্ঞানের একটি ধারাবাহিক ভূমিকা দেয়া হয়। মাইক্রোপিডিয়া হচ্ছে দ্রুত কোন বিষয় সম্পর্কে সংক্ষেপে জানার জন্য এবং আরও জানার ইচ্ছা থাকলে সেখান থেকে ম্যাক্রোপিডিয়াতে যেতে হয়। আর প্রোপিডিয়া একটি নিবন্ধকে অপেক্ষাকৃত বড় প্রেক্ষাপটে স্থাপন করে সে সম্পর্কিত অন্যান্য নিবন্ধের ধারণা দেয়। প্রায় ৭০ বছর ধরে ব্রিটানিকার মুদ্রিত সংস্করণের আকার প্রায় ধ্রুব ছিল- প্রায় ৫ লক্ষ বিষয়ের উপর প্রায় ৪ কোটি শব্দ। ১৯০১ সালের পর মার্কিন যুক্তরাষ্ট্র থেকে প্রকাশিত হলেও ব্রিটানিকাতে ব্রিটিশ বানান পদ্ধতি ব্যবহার করা হয়।
কম্বলাম্বর পা

কম্বলাম্বর পা বা কম্বল পা বা লাওয়া পা () দশম শতাব্দীর একজন মহাসিদ্ধ এবং কম্বলগীতিকা ও চর্যাপদের একটি পদের রচয়িতা ছিলেন।
কম্বলাম্বর পার নামকরণ তিব্বতী বৌদ্ধমতে প্রবাদ প্রচলিত রয়েছে। এই প্রবাদানুসারে, কম্বল পা পানাবা পর্বতে ধ্যানরত অবস্থায় থাকাকালীন কিছু ডাকিনী তার পরণের কম্বল ছিঁড়ে খেয়ে নেয় ও বাকি অংশ পুড়িয়ে ফেলে। এতে ক্রুদ্ধ হয়ে কম্বল পা এই ডাকিনীদের ভেড়ায় রূপান্তরিত করে দিলে তারা ভীত হয়ে খেয়ে নেওয়া কম্বলের টুকরোগুলি বমি করে ফেললে কম্বল পা সেগুলিকে কুড়িয়ে সেলাই করে আবার ব্যবহার শুরু করেন। সেই থেকে তার নাম কম্বল পা বা কম্বলাম্বর পা হয়।
অষ্টম শতাব্দীর শেষভাগ এবং নবম শতাব্দীর শেষভাগের মধ্যবর্তী সময়ে রচিত হেবজ্র তন্ত্র নামক অনুত্তরযোগতন্ত্র শ্রেণীর যোগিনীতন্ত্রকে কম্বলাম্বর পা পূর্ব ভারতে নিয়ে যান। তিনি কম্বলগীতিকা নামে একটি দোহাগ্রন্থ রচনা করেন। এছাড়া তিনি চর্যাপদের একটি পদের রচনা করেন। তিব্বুতী ঐতিহ্যানুসারে তিনি হেরুকা সাধন পদ্ধতির ওপর ছয়টি গ্রন্থ রচনা করেন। কম্বল পা স্বপ্নদর্শন নামক এক যোগপদ্ধতির দিকপাল ছিলেন। এই যোগ তার নিকট হতে মহাসিদ্ধ তিলো পা শিক্ষা লাভ করেন। কম্বল পা ইন্দ্রভূতিকে শিক্ষাদান করেন।
মোনাকো

মোনাকো () ইউরোপ মহাদেশের একটি রাষ্ট্র। এটি আয়তনে পৃথিবীর ২য় ক্ষুদ্রতম, এবং পৃথিবীর সর্বোচ্চ জনঘনত্ব-বহুল রাষ্ট্র। কেবল মাত্র ভ্যাটিকান সিটির আয়তন মোনাকোর চেয়ে কম।
এর জনসংখ্যা আনুমানিক ৩২ হাজার। দেশটি ফ্রান্সের দক্ষিণ পূর্বে ভূমধ্যসাগরের তীরে অবস্থিত। ফরাসি ভাষা বহুল ব্যবহৃত। দেশের প্রধান প্রিন্স আলবার্ট। পর্যটন শিল্প দেশটির প্রধান চালিকা শক্তি। এর প্রধান আকর্ষণ কাসিনো বা জুয়াখেলার আখড়াগুলি। দেশের জনগনকে কোন আয়কর দিতে হয়না।
সরকারীভাবে রাজধানী না থাকলেও সবচেয়ে বিত্তশালী চতুর্থাংশ মণ্টি কার্লোকে মোনাকোর কেন্দ্র বলা হয়। জুয়াখেলার অঙ্কের যে তত্ব প্রযোয্য সেই প্রোবাবিলটি বা সম্ভাবনা তত্বের এক বিখ্যাত পদ্ধতির নাম মণ্টি কার্লো মেথড।
মোনাকোর রাজনীতি মূলত রাজতন্ত্র নির্ভর।সেখানে সাংবিধানিক রাজতন্ত্র প্রচলিত।মোনাকোর বর্তমান শাসকের নাম আলবার্ট দ্বিতীয়।তিনিই বর্তমানে মোনাকো শাসন করছেন।
মোনাকোর বর্তমান মাথাপিছু আয় হল পৃথীবির সর্বোচ্চ গুলোর একটি।তাহলো১,৮৬,৬৬১।
মোনাকোর মোট জিডিপি হলো ৫বিলিয়নের কাছাকাছি।মোনাকোতে পৃথিবীর সবচেয়ে কম দরিদ্র লোক বসবাস করে।
মোনাকোতে কোন আয়কর দিতে হয় না। বিশ্বের অনেক দেশের ধনীরা এখানে সম্পদ লুকিয়ে রাখে।
মোনাকোর জিডিপির সবচেয়ে বড় খাত হলো ক্যাসিনো। তবে মোনাকোর নাগরিকরা ক্যাসিনোতে প্রবেশ করতে পারেনা। একটি রাজ পরিবার মোনাকোর সম্পূর্ণ অর্থনীতি ও রাজনৈতিক দেখাশোনা করে।
দেশটির মোট জনসংখ্যা প্রায় ৩৮ হাজার। প্রতি বর্গকিলোমিটারে জনসংখ্যার ঘনত্ব ১৮ হাজারের বেশি এবং ঘনত্বের দিক দিয়ে এটি পৃথিবীর সবচেয়ে ঘনবসতিপূর্ণ দেশ।
মোনাকোর সংস্কৃতি মূলত ফ্রান্সের সাথে সম্পর্কিত।
ইকোয়াস

পশ্চিম আফ্রিকার ১৬ টি রাষ্ট্র নিয়ে ১৯৭৫ সালে গঠিত হয় পশ্চিম আফ্রিকান দেশসমূহের অর্থনৈতিক সমাজ (Economic Community of West African States) বা সংক্ষেপে ইকোয়াস (ECOWAS)। ২০০০ সালে মৌরিতানিয়া 'ইকোয়াস' ত্যাগ করলে এর সদস্য সংখ্যা দাঁড়ায় ১৫ টিতে।
এর ১৫টি সদস্য রাষ্ট্র হচ্ছে- 
মৌরিতানিয়া ২০০০ সালে সদস্যপদ প্রত্যাহার করে।
ওপেক

ওপেক (ইংরেজি: Organization of the Petroleum Exporting Countries, OPEC) হচ্ছে পেট্রোলিয়াম রপ্তানিকারক দেশগুলির একটি আন্তঃসরকারি সংস্থা। এর সদস্য মোট ১২ টি দেশ। ১৪ সেপ্টেম্বর ১৯৬০ সালে বাগদাদে প্রথম পাঁচ সদস্য (ইরান, ইরাক, কুয়েত, সৌদি আরব এবং ভেনেজুয়েলা) এই সংস্থাটি প্রতিষ্ঠিত হয়। ১৯৬৫ সাল থেকে অস্ট্রিয়ার ভিয়েনায় এর সদর দপ্তর হিসেবে ব্যবহৃত হচ্ছে, যদিও অস্ট্রিয়া ওপেক সদস্যভুক্ত দেশ নয়। সেপ্টেম্বর ২০১৮ পর্যন্ত, ১২ টি সদস্য দেশ বিশ্বব্যাপী তেল উৎপাদনের আনুমানিক ৪৪ শতাংশ এবং বিশ্বের "প্রমাণিত" তেলের রিজার্ভের ৮১.৫ শতাংশের মত সংগ্রহে ছিল। ফলে ওপেক বিশ্বব্যাপী তেলের দামের উপর একটি বড় প্রভাব ফেলতে সক্ষম হয়েছিল। ১ জানুয়ারী ২০১৯ এ কাতার এবং ১ জানুয়ারী ২০২০ এ ইকুয়েডর এবং ১ জানুয়ারী ২০২৪ এ এঙ্গোলা সদস্য পদ ছেড়ে দেয়ার দরুন এর সদস্য সংখ্যা বর্তমানে ১২ টি।
এ সংস্থার লক্ষ্য হল "এর সদস্য দেশগুলির পেট্রোলিয়াম নীতিগুলির সমন্বয় ও একীকরণ করা এবং তেলের বাজারের স্থিতিশীলতা নিশ্চিত করা, যাতে ভোক্তাদের কাছে পেট্রোলিয়ামের একটি দক্ষ, অর্থনৈতিক এবং নিয়মিত সরবরাহ নিশ্চিত করার পাশাপাশি তেল উৎপাদনপকারী দেশের একটি স্থিতিশীল আয়ের উৎস তৈরি হত এবং পেট্রোলিয়াম শিল্পে বিনিয়োগকারীরা যেন তাদের মূলধনের উপর ন্যায্য রিটার্ন পায়।"
১৯৬০ সালের ১৪ সেপ্টেম্বর ওপেক গঠিত হয়।
১জানুয়ারি,১৯৬১ আনুষ্ঠানিক কার্যক্রম শুরু করে
ওপেক এর বর্তমানে এর সদস্য.১২টি দেশ - আলজেরিয়া, ইরাক, ইরান, ইউএই, কুয়েত, নাইজেরিয়া, ভেনিজুয়েলা, লিবিয়া, সৌদি আরব, গ্যাবন, ইকুয়েটোরিয়াল গিনি। ইন্দোনেশিয়া ২০০৮ সালে ওপেক থেকে নিজেকে প্রত্যাহার করে নেয়। সারা পৃথিবীতে তেলের দাম নিধারন এবং রপ্তানি ও আমদানিতে বেশ গুরুত্ব বহন করে । আগে ১৩ টি সদস্য ছিল। বর্তমান ১২ টি।
সদস্য দেশগুলোর মধ্যে পরস্পরকে বাণিজ্যিক সুবিধা দিয়ে শুল্কমুক্ত বাণিজ্যের এক বিশাল এলাকা গড়ে তোলা। ইন্দোনেশিয়া, ইকুয়েডর ও কাতার এর প্রাক্তন সদস্য।
ওপেকের গঠন প্রাকৃতিক সম্পদের উপর জাতীয় সার্বভৌমত্বের দিকে মোড় ঘুরিয়েছে এবং ওপেকের সিদ্ধান্তগুলি বিশ্বব্যাপী তেল বাজার এবং আন্তর্জাতিক সম্পর্কের ক্ষেত্রে গুরুত্বপূর্ণ ভূমিকা পালন করতে সক্ষম হয়েছে। প্রভাবগুলি বিশেষত শক্তিশালী হতে পারে যখন যুদ্ধ বা নাগরিক ব্যাধি সরবরাহে বর্ধিত বাধা সৃষ্টি করে। 1970-এর দশকে তেল উৎপাদনে বিধিনিষেধের ফলে তেলের দাম এবং ওপেকের উপার্জন ও সম্পদে নাটকীয় বৃদ্ধি ঘটে, বৈশ্বিক অর্থনীতির দীর্ঘস্থায়ী ও সুদূরপ্রসারী পরিণতি ঘটে। ১৯৮০-এর দশকে, ওপেক তার সদস্য দেশগুলির জন্য উৎপাদন লক্ষ্যমাত্রা নির্ধারণ শুরু করে; সাধারণত লক্ষ্যমাত্রা কমে গেলে তেলের দাম বেড়ে যায়। সংস্থাটির 2008 এবং 2016 সালের ওভারসপ্লাই ট্রিম করার সিদ্ধান্ত থেকে এটি সম্প্রতি ঘটেছিল।
খাসিয়া

খাসিয়া উত্তর-পূর্ব ভারতের মেঘালয়ের একটি জাতিগত গোষ্ঠী, যার সীমান্তবর্তী রাজ্য আসাম এবং বাংলাদেশের কিছু অংশে উল্লেখযোগ্য জনসংখ্যা রয়েছে। মেঘালয়ের পূর্বাঞ্চলের খাসি পাহাড়ে জনসংখ্যার সংখ্যাগরিষ্ঠ অংশ খাসি জনগণ, এই অঞ্চলের জনসংখ্যার ৭৮.৩% এবং মেঘালয়ের জনসংখ্যার প্রায় ৪৮% সহ রাজ্যের বৃহত্তম সম্প্রদায়। তারা দক্ষিণ এশিয়ার কয়েকটি অস্ট্রো এশিয়াটিক-ভাষী মানুষের মধ্যে রয়েছে। খাসি উপজাতি বিশ্বের কয়েকটি অবশিষ্ট মাতৃতান্ত্রিক উপজাতির মধ্যে একটি হওয়ার বিশিষ্টতা রাখে। ভারতের সংবিধানের অধীনে খাসিদের তফসিলি উপজাতির মর্যাদা দেওয়া হয়েছে।
তারা বাংলাদেশে অন্যান্য আদিবাসীর মতো একটি প্রাচীন সম্প্রদায় হিসেবে দীর্ঘদিন ধরে সম্প্রীতি বজায় রেখে বসবাস করে আসছে। পাহাড়ের পাদদেশে বিভিন্ন টিলা এলাকায় তাদের বসবাস। দারিদ্র্য সীমার নিচে বাস করলেও তারা অত্যন্ত নিরীহ প্রকৃতির। সুনামগঞ্জ জেলার তাহিরপুর, বিশ্বম্ভরপুর, দোয়ারাবাজার ও সদর উপজেলার সীমান্ত এলাকায় তারা বসবাস করছে। সুনামগঞ্জের বিভিন্ন এলাকায় প্রায় ২৫০টি খাসিয়া পরিবার বসবাস করছে।
অনেক খাসি সমাজবিজ্ঞানী খাসি উপজাতিকে নিম্নলিখিত সাতটি উপ-উপজাতিতে শ্রেণীবদ্ধ করেছেন, যেগুলি সম্মিলিতভাবে সাত কুঁড়েঘরের শিশু নামেও পরিচিত :
ভারতের ২০১১ সালের আদমশুমারি অনুসারে, মেঘালয়ে পূর্ব খাসি পাহাড়, পশ্চিম খাসি পাহাড়, দক্ষিণ পশ্চিম খাসি পাহাড়, পূর্ব পশ্চিম খাসি পাহাড়, রি-ভোই, পশ্চিম জৈন্তিয়া পাহাড় এবং পূর্ব জয়ন্তিয়া পাহাড়ের জেলাগুলিতে ১.৪১ মিলিয়নেরও বেশি খাসি বাস করত। মেঘালয়ের খাসি এবং জৈন্তিয়া পার্বত্য অঞ্চলের পূর্ব অংশ গঠিত। আসামে তাদের জনসংখ্যা ৩৫ হাজারে পৌঁছেছে।  বাংলাদেশের সিলেট বিভাগে বিশেষ করে জাফলংয়ে প্রায় ৮৫ হাজার খাসি বসবাস করে।
খাসি মেয়েরা কাজম-পিং নামক ব্লাউজ ও লুঙ্গি পরিধান করে এবং ছেলেরা পকেট ছাড়া জামা পরিধান করে যার নাম ফুং-মারুং।
খ্রিস্টান ধর্মপ্রচারকদের আগমনের আগে এবং ধর্মান্তরিত হওয়ার আগে, প্রায় সব খাসি মানুষই একটি প্রাচীন ভারতীয় ধর্ম পালন করত।
খাসিদের রয়েছে নিজস্ব নিয়ম-কানুন। তাদের মধ্যে মাতৃতান্ত্রিক সমাজ ব্যবস্থায় পরিচালিত। তাদের সমাজ ব্যবস্থায় কোনো পুরুষ সম্পত্তির মালিক হয় না। পুরুষদের বিয়ে হলে তারা শ্বশুরবাড়ি গিয়ে ওঠে। তাদের ধর্মীয় ও সামাজিক অনুষ্ঠানগুলো খুব আকর্ষণীয়। তাদের ভাষায় রচিত গানগুলোও হৃদয়ছোঁয়া।
বিজু

বিজু চাকমা সম্প্রদায়ের অন্যতম প্রধান আনন্দ-উৎসব। বাংলা বছরের শেষ দুই দিন ও নববর্ষের দিন এই উৎসব পালন করা হয়।
১২ এপ্রিল পালন করা হয় ফুলবিজু। এই দিন ভোরের আলো ফুটার আগেই ছেলেমেয়েরা বেরিয়ে পড়ে ফুল সংগ্রহের জন্য। সংগ্রহিত ফুলের একভাগ দিয়ে বুদ্ধকে পূজা করা হয় আর অন্যভাগ জলেতে ভাসিয়ে দেওয়া হয়। বাকি ফুলগুলো দিয়ে ঘরবাড়ি সাজানো হয়।চৈত্র মাসের শেষ দিন অর্থাৎ‍ ১৩ এপ্রিল পালন করা হয় মুলবিজু। এইদিন সকালে বুদ্ধমূর্তি স্নান করিয়ে পূজা করা হয়। ছেলেমেয়েরা তাদের বৃদ্ধ ঠাকুরদা-ঠাকুমা এবং দাদু-দিদাকে স্নান করায় এবং আশীর্বাদ নেয়। এই দিনে ঘরে ঘরে পোলাও পায়েস পাচন (বিভিন্ন রকমের সবজির মিশ্রণে তৈরি এক ধরনের তরকারি) সহ অনেক ধরনের সুস্বাদু খাবার রান্না করা হয়। বন্ধুবান্ধব আত্নীয়স্বজন বেড়াতে আসে ঘরে ঘরে এবং এসব খাবার দিয়ে তাদেরকে আপ্যায়ন করা হয়। সারাদিন রাত ধরে চলে ঘুরাঘুরি। বাংলা নববর্ষের ১ম দিন অর্থাৎ‍ ১৪ এপ্রিল পালন করা হয় গজ্যা পজ্যা দিন (গড়িয়ে পড়ার দিন)। এই দিনেও বিজুর আমেজ থাকে।
আলেয়া

আলেয়া এক ধরনের বায়ুমণ্ডলীয় ভৌতিক আলো যা রাতের অন্ধকারে জলাভূমিতে বা খোলা প্রান্তরে দেখা যায়। মাটি থেকে একটু উঁচুতে আগুনের শিখা জ্বলতে থাকে। ইংরেজি এবং মার্কিন লোককাহিনীতে একে will-o'-the-wisp (/ˌwɪl ə ðə ˈwɪsp/) বলে।
আলেয়া সৃষ্টি নিয়ে নানা মত রয়েছে। লোককথায় একে ভৌতিক আখ্যা দেওয়া হলেও বিজ্ঞানীরা মনে করেন গাছপালা পচনের ফলে যে মার্শ গ্যাসের সৃষ্টি হয় তা থেকে আলেয়ার উৎপত্তি। যেহেতু মিথেন গ্যাসের আপনা আপনি জ্বলার ক্ষমতা নেই তাই আগুন শুরুর কারণ হিসেবে তাঁরা দাহ্য ফসফিন (PH) ও ফসফরাস ডাইহাইড্রাইড (PH) গ্যাসকে চিহ্নিত করেন। কেউ মনে করেন বাঁশ বা শুকনো কাঠের ঠোক্করে যে স্ফুলিঙ্গ তৈরি হয় তা থেকেই এই মার্শ গ্যাসে আগুন লাগে।
সাধারণত পাহাড়ি পাদদেশ অঞ্চলে এসব দামসম্পন্ন বিল বেশি চোখে পড়ে। পাহাড় বা বনাঞ্চলের পত্রঝড়া গাছের পাতা বসন্তে মাটিতে পড়ে। গ্রীষ্মে তা শুকিয়ে পচনের জন্য প্রস্তুত হয়। বর্ষার জলে এই পাতা পচে পাহাড়ি ঢলে হাওর, বিলের তলায় গিয়ে জমে। পাতা পচা পলি বিলের কেন্দ্রবিন্দুতে এক ধরনের বালুহীন পলিস্তর তৈরি করে। বর্ষাকালে রাতের বেলায় বিলের জলে যে ভূতের আগুন বা আলেয়ার আলো দেখা যায় তা আসলে, এই পাতা পচা পলিমাটি থেকে উৎপন্ন মিথেন গ্যাস বাতাসের সংঘর্ষে জ্বলে ওঠার কারণে তৈরি হয়। ধারণা করা হয়, বিলের তলার এই পলিস্তর গভীর পলিস্তর বিশিষ্ট দাম তৈরি হতে হাজার হাজার বছর লাগে। যেসব স্থানে দাম গড়ে উঠে তার নিচে পাহাড়ি উঁচু ভূমির ঝরণা ধারার একটি মুখ্যম প্রবাহ স্থানে এসব দামের উৎপত্তি। এই ঝরণা জলের প্রবাহই দামে কাদাকে জলমগ্ন রাখে।
জীবনানন্দ দাশ তার প্রথম কাব্য সংকলন "ঝরা পালক-"এ 'আলেয়া' নামক একটি কবিতায় লেখেন: "প্রান্তরের পারে তব তিমিরের খেয়া <br> নীরবে যেতেছে দুলে নিদালি আলেয়া!"
আলেয়াতে থাকা ফসফরাস ডাইহাইড্রাইড (PH) গ্যাসটি বায়ুর সংস্পর্শে এলে জ্বলে ওঠে। ফলে অন্যান্য গ্যাসগুলি (অর্থাৎ মিথেন এবং ফসফিন) একই সাথে নীল শিখাসহ জ্বলতে থাকে। বায়ুপ্রবাহের ফলে জ্বলন্ত গ্যাসটি গতিশীল হয়। এটিই হল আলেয়া।
আলেয়া কোনো ভৌতিক ব্যাপার নয়। তবুও গ্রাম বাংলার অধিকাংশ মানুষ বিশ্বাস করে এটি অশরীরীদের কাজ।
বায় ডে সালুর (Bais de Chaleurs) জ্বলন্ত জাহাজ, নিউ ব্রাউন্সউইক
সেন্ট লুই লাইট, সাস্কটচেওয়ান
মিসৌরির সেনাথ আলো
ব্রাগ রোডের ভুতুড়ে আলো (লাইট অফ সারাটোগা), টেক্সাস
ব্রাউন পাহাড়ের আলো, নর্থ ক্যারোলিনা
গুরডন লাইট, আরকানসাস
হরনেট ঘোস্ট লাইট, মিসৌরি-ওকলাহোমা স্টেট লাইন
ম্যাকো আলো, নর্থ ক্যারোলিনা
মারফা আলো, টেক্সাস
দা পৌল্ডিং লাইট, আপার মিশিগান
লুস মালা
চির বাতি, কচ্ছ জেলা, গুজরাত
ওনিবি, জাপান
নাগা আগুনপিন্ড, মেকং, থাইল্যান্ড
সুন্দরবন, সাতক্ষীরা, চট্টগ্রাম, পাহাড়ি অঞ্চল ও বন অঞ্চল
লাভ রান্‌স ব্লাইন্ড (এলআরবি)

লাভ রানস ব্লাইন্ড, প্রায়শই এলআরবি নামে পরিচিত, একটি বাংলাদেশী রক ব্যান্ড, যা ১৯৯১ সালের ৫ এপ্রিল চট্টগ্রামে, আইয়ুব বাচ্চু দ্বারা গঠিত হয়েছিল। তারা বাংলাদেশের অন্যতম সফল রক ব্যান্ড। তাদের গঠন থেকে, তারা তেরোটি স্টুডিও অ্যালবাম, একটি লাইভ অ্যালবাম এবং দুটি সংকলিত অ্যালবাম প্রকাশ করেছে। তারা কিছু মিশ্র অ্যালবামেও হয়েছে। তারা বাংলাদেশি হার্ড রক সঙ্গীতের অগ্রগামী হিসেবে বিবেচিত। তারা মূলত একটি হার্ড রক ব্যান্ড হিসাবে গঠিত হয়েছিল, কিন্তু রক এ্যান্ড রোল এর অনেকগুলি উপকরণের সাথে পরীক্ষা করেছে।
সারগাম রেকর্ডসে স্বাক্ষর করার পর, এলআরবি ১৯৯২ সালে "এলআরবি ১" এবং "এলআরবি ২", বাংলাদেশের প্রথম ডবল অ্যালবাম প্রকাশ করেছিল। তাদের তৃতীয় অ্যালবাম "সুখ" (১৯৯৩) তাদের দেশে আরও সাফল্য পেতে সাহায্য করেছিল এবং "চলো বদলে যাই" গানটি তুলে ধরেছে, যা বাংলাদেশে অন্যতম জনপ্রিয় রক গান। তাদের জনপ্রিয়তা হিট অ্যালবাম "তবুও" (১৯৯৪), "ঘুমন্ত শহর" (১৯৯৫) ইত্যাদির সাথে চলতে থাকে। ১৯৯৬ সালের সেপ্টেম্বরে তারা বাংলাদেশে প্রথম লাইভ এ্যালবাম "ফেরারী মন" প্রকাশ করে৷ তারা একমাত্র বাংলাদেশী শিল্পী যারা নিউইয়র্কের ম্যাডিসন স্কয়ার গার্ডেন এ কন্সার্ট সঞ্চালন করেন। তাদের বেশ কয়েকবার সেরা শিল্পী নামকরণ করা হয়েছে। ১৯৯০ এর দশকের গোড়ার দিকে তারা মূলধারার খ্যাতি লাভ করেছিল এবং আর্ক এবং নগর বাউল এর সাথে "বিগ থ্রি অফ রক" এর অংশ ছিল, যা দায়ী ছিল ১৯৯০ দশকে বাংলাদেশে রক সংগীত জনপ্রিয়তার জন্যে। ২০১৮ এর অক্টোবরে, ব্যান্ড এর প্রধান গায়ক এবং গিটারবাদী আইয়ুব বাচ্চু, কার্ডিয়াক ব্যর্থতার মারা যান তার নিজ বাসভবনে। বাচ্চু তার মৃত্যুর চার দিন আগে রংপুর, বাংলাদেশে তার শেষ কর্মক্ষমতা দিয়েছেন। তার মৃত্যুর পর ২০১৯ সালের এপ্রিলে গায়ক বালাম ভোকাল ও গিটারিস্ট হিসেবে যোগদান করেন। এলাআরবি নামটি আইউব বাচ্চুর পরিবারের বাধার মুখে পরিবর্তিত হয়ে ১৫ এপ্রিল ২০১৯ থেকে "বালাম এন্ড দ্যা লিগাসি" নাম গ্রহণ করেছে। এখন থেকে এলআরবি ব্যান্ডের সদস্যদের ‘বালাম অ্যান্ড দ্য লিগ্যাসি’ ব্যান্ডের নামে নতুন করে মঞ্চ মাতাতে দেখা যাবে।
এল আর বি বাংলাদেশের অন্যতম সেরা এবং প্রভাবশালী রক ব্যান্ড। জনপ্রিয় ওয়েবসাইট "দ্যা টপ টেনস" তাদেরকে বাংলাদেশের ৪র্থ সেরা বাংলাদেশি রক ব্যান্ড হিসেবে জায়গা দিয়েছেন তাদের "১০টি সেরা বাংলাদেশি রক ব্যান্ড" এর তালিকায়। তারা ৬টি মেরিল প্রথম আলো পুরস্কার পেয়েছেন এবং একটি সিটিসেল-চ্যানেল আই মিউজিক অ্যাওয়ার্ডস জিতেছে।
১৯৯০ সালের ৫ই এপ্রিল এই কিংবদন্তি ব্যান্ডটি যাত্রা শুরু করে। ব্যান্ডটির প্রতিষ্ঠাতা আইয়ুব বাচ্চু। টুটুল, জয় এবং স্বপন ব্যান্ডের প্রতিষ্ঠাকালীন সময়ে সহ-সদস্য হিসেবে যোগ দিয়েছিলেন। পুরো নাম "লাভ রান্‌স ব্লাইন্ড"। শুরুতে ব্যান্ডটির নাম রাখা হয়েছিল লিটল রিভার ব্যান্ড। আরো পরে এই নামটিও পরিবর্তন হয়ে এখন হয়েছে লাভ রান্‌স ব্লাইন্ড। 
১৯৯০-এর দশকের শুরুর দিকে এর যাত্রা শুরু, একটি ডব্‌ল্‌ অ্যালবাম দিয়ে। এলআরবি-র প্রথম এই ডবলস্-টি বের হয়েছিল মাধবী এবং হকার নামে। এটি বাংলাদেশ এর ইতিহাসের প্রথম ডব্‌ল্‌ অ্যালবাম। চলো বদলে যাই এলআরবি-র সবচেয়ে জনপ্রিয় গান। ২০০৯ সালে তারা নকিয়া মিউজিক ফেস্টিভ্যালে গান করে। ২০১১ সালের ২রা জানুয়ারি এলআরবি নগরবাউল ও মাইলস ব্যান্ডের সাথে নকিয়া কনসার্টে গান করে। এলআরবি বাংলাদেশ ছাড়াও ভারত, ইংল্যান্ড, অস্ট্রেলিয়া ও আমেরিকা সফর করেছে।
অতীত সদস্য
স্টুডিও অ্যালবাম
</div>
লাইভ অ্যালবাম
সংকলিত অ্যালবাম
</div>
ধানমন্ডি থানা

ধানমন্ডি ঢাকা শহরের একটি আবাসিক এলাকা ও থানা। যদিও অন্যান্য 'আবাসিক' এলাকার মত ধানমন্ডি-তেও এখন প্রচুর অনাবাসিক ভবন আছে (যেমন স্কুল, হাসপাতাল, এনজিও ইত্যাদি)। ধানমন্ডিকে ঢাকার একটি অভিজাত পাড়া বলে গণ্য করা হয়। ধানমন্ডি লেক বিকালে সময় কাটানোর জন্য বেশ জনপ্রিয়।
১৯৫০ এর দশকে ভূমি অধিগ্রহণের মাধ্যমে সরকারী উদ্যোগে ধানমন্ডি আবাসিক এলাকা গড়ে তোলা হয়। কিন্তু বর্তমানে বাণিজ্যিক স্থাপনাও রয়েছে এই এলাকায়।
আজকের আবাসিক এলাকা ধানমন্ডিতে মোগল আমলে ছিল কৃষিপণ্যের হাট। যেখানে ধান এবং অন্যান্য শস্য বিক্রি হতো। ব্রিটিশ আমলে চাষাবাদ হতো। তবে সেইসময় ধানমন্ডিতে কিছু কিছু বসতিও ছিল। সেই এলাকায় ধান উৎপন্ন হতো বলেই নামকরণ ধানমন্ডি হয় নি। এলাকাটিতে ধানের এবং অন্যান্য শস্যের বীজের হাট বসতো। হাট বাজারকে ফার্সী এবং উর্দু ভাষায় মন্ডি বলা হয়। সেখান থেকেই এলাকাটির নাম ধানমন্ডি হয়।
ধানমন্ডির পাশেই একটি খাল ছিল। উনিশ শতকের দিকে হয়তো খালটি শুকিয়ে গিয়েছিল। সেই কারণে হাট হিসাবে ধানমন্ডির গুরুত্ব কমে গিয়েছিল। ধানমন্ডি তখন জঙ্গলাকীর্ণ হয়ে পড়েছিল। গত শতকের প্রথম পঞ্চাশ-ষাট বছরেও এ অবস্থার পরিবর্তন ঘটেনি। পরবর্তীতে পাকিস্তান আমলের শেষের দিকে অভিজাতদের আবাসিক এলাকা হিসেবে গড়ে উঠে ধানমন্ডি। ধানমন্ডি এখন ঢাকার অভিজাতদের অনেকগুলো আবাসিক এলাকার মধ্যে একটি। তবে ধানমন্ডির কিছু কিছু এলাকায় বাণিজ্যিক প্রতিষ্ঠান গড়ে উঠেছে।
ওয়ারফেজ

ওয়ারফেজ বা ওয়ারফেইজ‌ বাংলাদেশের অন্যতম একটি জনপ্রিয় হেভি মেটাল ঘরানার সঙ্গীতদল (ব্যান্ড)। ১৯৮৪ সালের ৫ জুন ওয়ারফেইজ গঠিত হয়। ১৯৯১ সালে "Warfaze" নামক সঙ্গীত-সঙ্কলন (অ্যালবাম) প্রকাশের মাধ্যমে দলটির যাত্রা শুরু। এই সঙ্গীত-সঙ্কলনটি বিপুল জনপ্রিয়তা লাভ করে। এই পর্যন্ত ওয়ারফেইজ সাতটি সঙ্গীত-সঙ্কলন প্রকাশ করেছে,সর্বশেষ ছিলো সত্য যা ব্যাপক জনপ্রিয়তা অর্জন করে শ্রোতামহলে। পথচলা-২ নামক নতুন সঙ্গীত-সঙ্কলনের কাজ চলছে বলে জানা যায়,বছরের শেষ নাগাদ প্রকাশ পেতে পারে। সময়ের সাথে সাথে দলটির সদস্যতালিকাতে (লাইন-আপ) ব্যাপক পরিবর্তন এসেছে। প্রথম সদস্যতালিকার অধিকাংশই সেন্ট যোসেফ উচ্চ মাধ্যমিক বিদ্যালয়ের ছাত্র ছিলেন। দলের বর্তমান সদস্যরা হলেন ইব্রাহিম আহমেদ কমল (লিড গিটার), শেখ মনিরুল আলম টিপু (ড্রামস), সামস মনসুর (কিবোর্ড), নাঈম হক রজার (বেস গিটার), সামির হাফিজ, সৌমেন দাস (লিড গিটার) এবং পলাশ নূর (ভোকাল)। ব্যান্ডটি এ পর্যন্ত আটটি সঙ্গীত-সঙ্কলন বের করেছে যার মধ্যে সাতটি স্টুডিওতে ধারণকৃত সঙ্গীত-সঙ্কলন এবং একটি বাছাইকৃত সংগীত-সঙ্কলন (কম্পাইলেশন অ্যালবাম) রয়েছে। ওয়ারফেইজ সঙ্গীতদলটি নিয়মিতভাবে বিভিন্ন স্থানে সঙ্গীত পরিবেশন অনুষ্ঠানে (কনসার্ট) অংশ নিচ্ছে।
ব্যান্ডটিকে ধারাবাহিকভাবে বাংলাদেশে সবচেয়ে সক্রিয় হেভি মেটাল শিল্পীদের অনুপ্রেরণা হিসেবে উল্লেখ করা হয়েছে যারা বাংলাদেশে মেটাল চর্চা শুরু করেছিল। ব্যান্ডটি তাদের সঙ্গীতযাত্রার শুরুর দিকে আয়রন মেইডেন, ডিপ পার্পল, হোয়াইটস্নেক, স্কর্পিয়ন্স, গানস অ্যান্ড রোজেস, ডকেন ইত্যাদি ব্যান্ডের কভার সংস্করণগুলি বাজাতো। কর্মজীবন জুড়ে ব্যান্ডটি রক এবং মেটাল সঙ্গীতের একাধিক ঘরানার সাথে পরীক্ষা-নিরীক্ষা করেছে।
সংকলন অ্যালবাম
মিশ্র অ্যালবাম
শোক নামে একটি অপ্রকাশিত গান রয়েছে।
নিচে ওয়ারফেইজের বর্তমান সদস্যতালিকা দেওয়া হল।
</div>
</div>